ועדת הכספים, כנסת 18, פרוטוקול מספר , 2010-01-19 10:45

אמנון כהן: אני מתכבד לפתוח את ישיבת ועדת הכספים.

אמנון כהן: על סדר היום הצעת חוק הסדרת העיסוק בייעוץ השקעות, בשיווק השקעות ובניהול תיקי השקעות (תיקון מס' 11 ו-12), התש"ע-2010.

אמנון כהן: אני מבין מנהל הוועדה שב-12 בינואר התקיים בוועדה דיון מקדמי קצר.

אמנון כהן: אני מבקש מהרשות לניירות ערך לתת לנו סקירה האומרת מה אתם מתכננים לעשות, מה התיקון אותו אתם רוצים להוביל משנה לעומת המצב של היום, במי זה פוגע כי אני רואה כאן נציגות מכובדת של הבנקים אותם כמובן נשמע, ולאחר מכן נגיע להחלטות.

שמשון אלבק: התיקון של רשות ניירות ערך, כמו יתר התיקונים, לא פוגע באף אחד.

שמשון אלבק: הוא קודם כל מיטיב.

אמנון כהן: מיטיב עם מי?

שמשון אלבק: עם הציבור.

שמשון אלבק: לגופו של עניין.

שמשון אלבק: אנחנו מדברים כאן על תיקון וכדברי פתיחה אומר בקצרה רבה שהוא עוסק בעיקר בשני נושאים כאשר הנושא הראשון הוא הגדרה של לקוח כשיר והמשמעות של העובדה שלקוח הופך להיות לקוח כשיר, כאשר לקוח כשיר מצטרף לרשימה ארוכה של לקוחות מוסדיים לגביהם יש פטורים מסוימים.

אמנון כהן: תסביר לנו מה זה לקוח כשיר.

שמשון אלבק: בעוד רגע נסביר מה זה.

שמשון אלבק: לגביהם יש פטורים מסוימים מקיום חוק הייעוץ והם לא צריכים לקבל ייעוץ מאדם מורשה, מיועץ מורשה, אלא הם יכולים לקבל ייעוץ גם מאדם רגיל.

שמשון אלבק: אנחנו מרחיבים את ההגדרה של לקוחות כאלה.

שמשון אלבק: הדבר השני שאנחנו עושים כאן זה שאנחנו מאפשרים ליועצים זרים ומנהלי תיקים לפעול במדינת ישראל באמצעות יועצי תיקים ומנהלים ישראליים כאשר הישראלים לוקחים לעצמם את האחריות לפעילות הזאת.

שמשון אלבק: בדיון הקודם התקיים דיון בשאלת הצורך והנחיצות של פתיח הדלת ליועצים ולמנהלי התיקים הזרים.

שמשון אלבק: הדבר הוסבר עד תומו ומבחינה זו התקיים דיון מלא.

שמשון אלבק: הנושא השני שנשאר פתוח ונתבקשנו לעשות לגביו שיעורי בית הוא נושא הלקוח הכשיר.

שמשון אלבק: לבקשת יושב ראש הוועדה קיימנו דיון פנימי בעניין והגענו להצעה שאני מניח שתהיה מקובלת כאן על כולם ושרה תסביר בדיוק במה המדובר.

שמשון אלבק: אם זה בסדר, אפשר מבחינתנו לעבור להצבעה.

אמנון כהן: בדיון הקודם, בחלקו השתתפתי, עלתה הסוגיה שהיועצים החיצוניים יכולים לתת כאן ייעוץ, כמו שאמרת, באחריות של היועצים המקומיים, אבל הפוך, היועצים שלנו לא תמיד יכולים לתת ייעוץ במקומות אחרים.

אמנון כהן: אם אנחנו מסדירים, צריך לחול דין הדדיות גם מבחינה זאת שהיועצים שלנו מוכשרים ביותר, שירצו לתת ייעוץ גם במדינות השונות ברחבי העולם, למה שלא יוכלו לעשות זאת?

שמשון אלבק: שבתי לדיון הזה.

מירב תורג'מן: דניאל התבקשה לבחון את הסיפור הזה ולעשות השוואה מול מדינות אחרות.

אמנון כהן: בכוונה לא הבאתם את דניאל היום?

שמשון אלבק: לא.

שמשון אלבק: התשובה לזה היא בשני מישורים.

שמשון אלבק: קודם כל, בדיון הקודם עניתי ואני אענה שוב, כדי שכל מי שלא היה בדיון הקודם ישמע את התשובה.

שמשון אלבק: השאלה אם יועץ ישראלי יוכל לתת ייעוץ איננה בהכרח רלוונטית לתכלית של פתיחת הדלת ליועצים זרים.

שמשון אלבק: ישראלים משקיעים בבורסות בכל העולם היום, בבורסות המתפתחות, והדרך שלהם להשקיע היא דרך ישראלים ו/או דרך יועצים זרים ישירות.

שמשון אלבק: על הפעילות הזאת הם משלמים עמלות גבוהות ואין אחריות של היועצים הזרים כלפי הישראלים כפי שהחוק הזה קובע.

שמשון אלבק: מה שאנחנו עושים כאן זה שאנחנו מביאים את היועצים, את מנהלי התיקים הזרים לישראל על מנת שישראלים יוכלו לקבל ייעוץ או ניהול תיקים או ניירות ערך זרים בישראל וייקחו אחריות על הפעילות הזאת.

שמשון אלבק: אם ישראלים לא היו מבצעים פעילות בחוץ לארץ, לא היה צורך בעניין הזה, אבל מכיוון שהם מבצעים, אנחנו מיטיבים.

שמשון אלבק: לא צריך להסתכל על זה כאילו אין פעילות בכלל אלא יש כרגע פעילות אבל על הפעילות הזאת הישראלים לא מקבלים את האחריות ואת הייעוץ הראוי.

שמשון אלבק: לכן זה מיטיב אתם.

שמשון אלבק: זאת הייתה התשובה שנתנו בדיון הקודם וזאת התשובה שאנחנו נותנים היום.

שמשון אלבק: לכן החוק הזה כשלעצמו, בלי שום קשר להדדיות או לא הדדיות, הוא חוק טוב.

שמשון אלבק: לגבי הנושא של הדדיות.

שמשון אלבק: יש היום מקומות מסוימים בעולם שמאפשרים פעילות של יועצים זרים בהם.

שמשון אלבק: מדובר באיחור האירופי, שם יש דירקטיבה שמאפשרת – גם את זה אמרתי בדיון הקודם אבל בדקתי את זה על מנת להיות בטוח – לכל מדינות האיחוד לייעץ, כך שאם אחד קיבל רשיון ייעוץ באנגליה, הוא יכול לייעץ גם בפולין וגם בהולנד, אם הוא רוצה.

מירב תורג'מן: בתוך האיחוד.

שמשון אלבק: נכון, בתוך האיחוד.

שמשון אלבק: בכל הדירקטיבות האירופאיות יש סעיפים שמתייחסים להכרה הדדית של מדינות גם מחוץ לאיחוד ואנחנו עוסקים בנושא הזה של הכרה הדדית בתחום אחר כרגע, בתחום של הנפקות כדי שיכירו ברשות הישראלית ובמדינת ישראל כגורם מאשר לצורך הנפקות.

שמשון אלבק: אם חברה ישראלית תרצה להנפיק בישראל, היא תוכל, אם זה יוכר, גם להנפיק בכל מדינות האיחוד במקביל בלי בדיקה נוספת.

אמנון כהן: איפה עומדים הדיונים הללו?

שמשון אלבק: אלה דיונים שמתקיימים עם האיחוד האירופי.

שמשון אלבק: יש לנו כבר הסכם עם צרפת בעניין הזה ואנחנו משתדלים להרחיב אותו לכל האיחוד.

שמשון אלבק: ברגע שזה יעבור, אני מניח שהשלבים שלאחר מכן יהיו גם לגבי הנושאים האלה, גם לגבי הנושאים של ייעוץ וכולי, אבל אני אומר שהחוק הזה הוא טוב כשלעצמו בלי שם קשר לכך.

שמשון אלבק: ישב כאן חבר הכנסת שי חרמש ותמך בעניין הזה.

אמנון כהן: לכן הוא לא נמצא עכשיו.

אמנון כהן: הוא לא רוצה לתמוך יותר.

שמשון אלבק: נביא אותו.

אמנון כהן: כן, שיבוא לתמוך.

אמנון כהן: אני רוצה לראות איך הוא בא לתמוך.

שמשון אלבק: בוא נדבר על הלקוח הכשיר.

אמנון כהן: לפני כן, יש מישהו בחדר שלמד את החוק וחושב שהוא לא טוב או פוגע בו קשות?

שרה קנדלר: לגבי הלקוחות הכשירים.

שרה קנדלר: כבר בהצעה המקורית אנחנו הצענו שיחיד שעומד בשניים מתוך שלושה תנאים ייחשב כלקוח כשיר כאשר התנאים הם גם נושאים של מומחיות בשוק ההון וגם נושא של שווי כלכלי שיש לאותו יחיד.

שרה קנדלר: בעקבות הדיון הקודם, בקשתו של היושב ראש, בחנו את התנאים ומה שאנחנו מציעים זה קודם כל לחזק את העניין הזה.

אמנון כהן: אני מקדם בברכה את חבר הכנסת שי חרמש.

אמנון כהן: חבר הכנסת חרמש, הסתבר לנו שאתה תומך נלהב בנושא הזה, אבל רציתי לדעת אם עמדת הסיעה היא עדיין להתנגד לכל נושא שעולה על סדר יום ועדת הכספים.

שי חרמש: אני חושב שאתם מתנהגים בצורה משפילה, ואני אומר את זה בכל הרצינות לפרוטוקול.

שי חרמש: לא אני במשחקים האלה ואתה יודע את זה.

שי חרמש: לאורך ארבע השנים שאני יושב כאן, אני לא במשחקים האלה.

אמנון כהן: לא השתנה משהו מאתמול?

אמנון כהן: אחרי מה שהיה בסיעת קדימה.

שי חרמש: לא שינה שום דבר ואתה יודע שברמה המקצועית הביקורת על החוק הקודם היא נכונה.

שי חרמש: שאלתי את סגן ראש רשות המסים האם הוא אוהב את החוק והוא אמר לי לא.

שי חרמש: שאלתי אותו אם הוא היה יכול שלא יהיה חוק, האם הוא היה יותר מרוצה, והוא אמר לי כן.

אמנון כהן: ודאי.

אמנון כהן: לשם מה אנחנו כאן בכלל?

אמנון כהן: לא נחוקק כלום.

אמנון כהן: נשאיר את הכל כך.

אמנון כהן: גם את החוק הזה לא נעביר.

שי חרמש: אני יושב כאן יותר מדיי שנים כדי שתבין שעמדותיי הן עמדותיי לעניין ולנושא המקצועי, ולכן החוק הזה הוא נכון, חוץ מבעיה אחת שהייתה כאן והעירו לגביה.

אמנון כהן: עכשיו הם מסבירים את החוק.

שי חרמש: סכום של 15 מיליון גבוה מדיי.

שי חרמש: תורידו אותו ל-3-4 מיליון והכל יהיה בסדר.

אמנון כהן: הסבירו ואתה לא היית.

שמשון אלבק: אנחנו מציגים עכשיו את העמדה.

שרה קנדלר: קודם כל, כדי להבטיח, אנחנו כאן מורידים הגנות ללקוח.

שרה קנדלר: כדי להבטיח שלקוח שרוצה הגנה, על אף שהחוק מאפשר לו היות שהוא כשיר לקבל שירות גם ממי שלא מורשה, אנחנו רוצים להכניס לרישא של הפטור הזה שהלקוח חייב לתת אישור שהוא ייכנס לגדר לקוח כשיר.

שרה קנדלר: זאת אומרת, אם הוא עומד בקריטריונים אבל הוא בכל זאת רוצה את ההגנה של החוק, צריך לתת לו את האפשרות הזאת.

שרה קנדלר: הוא צריך להביע הסכמה פוזיטיבית לזה שהוא ייכנס לגדר לקוח כשיר.

שרה קנדלר: זה התיקון הראשון.

שרה קנדלר: התיקון הראשון מדבר על זה שאדם צריך לתת הסכמתו להיכלל בגדר לקוח כשיר, כדי שמי שעדיין ירצה לזכות בהגנה של החוק, יוכל לזכות בהגנה של החוק.

שרה קנדלר: דבר שני הוא שהורדנו את הסכום ל-12 מיליון שקלים.

שרה קנדלר: את הסעיף השני השארנו.

שרה קנדלר: הסעיף השני אומר: "הוא בעל מומחיות וכישורים בתחום שוק ההון או עסק לפחות שנה בתפקיד מקצועי שדורש מומחיות בשוק ההון", זאת אומרת, זה מישהו שבאמת בא עם ידע מוקדם.

שי חרמש: את מדברת על המשקיע או על המתווך?

שרה קנדלר: על המשקיע.

שרה קנדלר: הלקוח צריך לעמוד בשניים מתוך שלושה.

מירב תורג'מן: ייחשב לקוח כשיר.

מירב תורג'מן: אלה התנאים.

שרה קנדלר: לקוח כשיר צריך לעמוד בשניים מתוך שלושה כאשר הראשון הוא השווי של 12 מיליון שקלים, השני הוא מומחיות בתחום שוק ההון, והשלישי הוא ביצוע לפחות של 30 עסקאות בכל רבעון בארבעת הרבעונים האחרונים.

שרה קנדלר: העלינו את זה מ-10 ל-30 כי הערתם לנו שזה לא מספיק וגם מיעטנו עסקה שנעשתה באמצעות מנהל תיקים.

שרה קנדלר: זאת אומרת, זאת חייבת להיות עסקה שהוא בעצמו עשה שמעידה על המומחיות שלו ועל הכישורים שלו.

שרה קנדלר: זאת הצעתנו.

שי חרמש: לגבי הסכום.

שי חרמש: 12 מיליון שקלים זה 3 מיליון דולר וזה המון כסף.

שי חרמש: אני מניח שאדם שמתחיל לשחק, אבא שלי זכרונו לברכה היה אומר שאין אצלו הבדל בין מיליון למאה מיליון כי את זה אין לו ואת זה לא יהיה לו.

שי חרמש: היות שאתה כן רוצה להוריד סף לרמה בה תפטור אדם, אדם שעוסק במיליון דולר, הוא אדם שכבר נמצא בפנים כי מיליון דולר לא הולכים ברגל.

שי חרמש: אתה שם אותו על 3 מיליון דולר.

שי חרמש: מרגע שהורדנו את הצהרת הגאווה הלאומית ואמרנו שבסך הכל רוצים היום להגן על משקיע ישראלי שלא יסתבך עם איזה ברוקר לא מוצלח בחוץ לארץ, הרי החוק בא לא להביא שוויון עם הולנד אלא להגן על המשקיע הישראלי שרוצה שווקים נוספים.

שי חרמש: זה הוויכוח הלאומי שהתקיים כאן וטוב שירדנו ממנו.

שי חרמש: אני חושב ש-3 מיליון דולר זה הרבה.

שי חרמש: אדם שמשחק היום במיליון דולר, זה איש שנמצא בתוך העסק.

שי חרמש: אדם לא סתם שם מיליון דולר ומתחיל לשחק עם ניירות ועוד אפילו לא בארץ.

אמנון כהן: לא חצי מיליון דולר?

שי חרמש: כדי להתפשר אתם.

שי חרמש: אני אומר שוב ש-12 מיליון שקלים נראה לי סכום גבוה ואילו 4 מיליון שקלים נראה לי סכום הגיוני.

שי חרמש: אם יתווכחו אתנו, נגמור על 5 מיליון או על 5.5 מיליון אבל 12 מיליון נראה סכום גבוה.

שמשון אלבק: אני אענה.

שמשון אלבק: יש כאן שתי נקודות שצריך לקחת אותן בחשבון ולרדת לעומק הדברים.

שמשון אלבק: לא מדובר רק בפעילות מול זרים אלא מדובר בכלל בפטור לאותו אדם.

שמשון אלבק: אנחנו מדברים על הגנה של החוק שהוא לא צריך לקבל ייעוץ מיועץ מורשה.

שי חרמש: בדיוק.

שי חרמש: להקל עליו לעבוד חופשי.

שמשון אלבק: הוא יכול לעבוד חופשי כמה שהוא רוצה, הוא יכול לעשות מה שהוא רוצה, כאשר הוא נפגש עם יועץ, היועץ הזה צריך להיות מורשה אלא אם כן הוא עומד בשניים מתוך שלושת הסטנדרטים.

שמשון אלבק: אם הוא עושה 30 פעולות ברבעון והוא בקיא בשוק ההון, הוא בין כה וכה בפנים.

שמשון אלבק: הוא לא צריך את ה-12 מיליון שקלים האלה כי הוא בין כה וכה בפנים.

שמשון אלבק: הוא עומד בשניים מתוך שלושת הסטנדרטים.

שי חרמש: סליחה, הבנתי הייתה לקויה.

שי חרמש: מודה ועוזב ירוחם.

שמשון אלבק: אנחנו נשארים ב-12 מיליון.

אמנון כהן: לכן מראש אמרתי שלאחר שהתדיינו בנושא הזה והגיעו להבנות, הורידו את זה.

שי חרמש: אני קולט לאט, אבל הבנתי.

אמנון כהן: אתה מקצועי ולכן אתה מבין מהר.

אמנון כהן: אם כן, בשלב הזה אנחנו ניכנס להקראת החוק שהוא מורכב.

מירב תורג'מן: יש גם תיקונים.

אמנון כהן: יש תיקוני נוסח.

שרה קנדלר: היה עוד תיקון אחד שביקשתם להכניס.

מירב תורג'מן: נציין אותו תוך כדי הקראת החוק.

אמנון כהן: אנחנו עוברים על הסעיפים וכמובן כל מי שירצה להעיר או לשנות, מוזמן לעשות זאת.

אמנון כהן: אנחנו נקבל את ההחלטה לפני ההצבעה.

שי חרמש: אף אחד לא מתנגד כרגע לשום דבר.

שי חרמש: למה אנחנו צריכים לסבול עכשיו שעה?

אמנון כהן: זה ההליך.

שי חרמש: אפשר להצביע מראש ואחרי כן להקריא?

שי חרמש: חבל על הזמן.

מירב תורג'מן: זאת חקיקה.

אמנון כהן: אני חייב לשמוע סעיף סעיף.

מירב תורג'מן: חוק שנדון בוועדה, נדרש להקריא סעיף סעיף, לדון בסעיף, להסביר אותו וככל שיהיו הערות, לקבל את ההערות.

אמנון כהן: הייעוץ המשפטי של הוועדה, בבקשה.

מירב תורג'מן: 1.

מירב תורג'מן: תיקון סעיף 1 בחוק הסדרת העיסוק בייעוץ השקעות, בשיווק השקעות ובניהול תיקי השקעות, התשנ"ה-1995 (להלן – החוק העיקרי), בסעיף 1 – (1) בהגדרה "הורשע בעבירה", במקום "הורשע בעבירה" יבוא "עבירה".

מירב תורג'מן: (2) אחרי ההגדרה "ייעוץ השקעות" יבוא: "לקוח כשיר" – לקוח שבעת ההתקשרות עמו למתן שירות של ייעוץ השקעות, שיווק השקעות או ניהול תיקי השקעות, לפי העניין, היה מנוי בתוספת והתקיימו בו התנאים המנויים בה.

מירב תורג'מן: לעניין הזה של הורשע בעבירה.

שרה קנדלר: זה תיקון טכני.

מירב תורג'מן: את יכולה להסביר אותו?

שרה קנדלר: במסגרת התיקון הקודם, זה היה תיקון במסגרת חוק בכר, שינינו את ההגדרה "הורשע בעבירה" ו"עבירה", אבל בטעות ההגדרה לא תוקנה ל"עבירה".

שרה קנדלר: זאת ממש טעות סופר.

מירב תורג'מן: לגבי הלקוח הכשיר, זה מה שדיברנו כרגע והתקיימו בו התנאים המנויים בתוספת.

מירב תורג'מן: אני רק אציין שאת התיקון לתוספת, כמו שזה יופיע בהמשך הסעיפים, זה על פי שר האוצר בצו, באישור ועדת הכספים.

שרה קנדלר: נכון.

אמנון כהן: איפה את רואה את זה?

מירב תורג'מן: זה בהמשך.

מירב תורג'מן: בסעיף 27.

אמנון כהן: למה מדברים על זה עכשיו?

מירב תורג'מן: כי זה בהמשך להגדרה של לקוח כשיר.

מירב תורג'מן: (3) בהגדרה "ניירות ערך", המלים "או מניות או יחידות של קרן הרשומה מחוץ לישראל" – יימחקו.

שרה קנדלר: זאת שוב טעות שנפלה בתיקון הקודם במסגרת חוק בכר.

שרה קנדלר: יחידות של קרנות נאמנות הועברו מהגדרת ניירות ערך אל הגדרת נכסים פיננסיים.

שרה קנדלר: בטעות המניות היחידות של קרן רשומה מחוץ לישראל נשארה בהגדרת נייר ערך ואנחנו רוצים להעביר גם את זה להגדרת נכסים פיננסיים.

אמנון כהן: יש למישהו הערות לסעיף 1?

אמנון כהן: אנחנו מצביעים על סעיף 1.

מירב תורג'מן: נצביע על כל החוק.

מירב תורג'מן: אני מסמנת מה שמוסכם, וגם אם אתה לא מסיים היום, אנחנו לא נחזור לזה אלא נמשיך מהסעיף בו הפסקנו.

אמנון כהן: מבחינתנו סעיף 1 אושר.

אמנון כהן: לא הוצבע אבל אושר.

מירב תורג'מן: אין התנגדות לסעיף 1 והוא כבר נדון.

מירב תורג'מן: 2.

מירב תורג'מן: תיקון סעיף 2 בסעיף 2 לחוק העיקרי, בסעיף.

מירב תורג'מן: קטן (ב2) אחרי "יהיו כולם בעלי רשיון משווק" יבוא "ואם הוא מנהל קרן – יהיו כולם בעלי רשיון משווק או בעלי רשיון מנהל תיקים".

שרה קנדלר: סעיף (ב2) היום נותן פטור מרשיון לגוף מוסדי כמו מנהל קרן, מנהל קופת גמל, שמשווק את הנכסים של עצמו, אבל מי שעוסק בשמו חייב להיות בעל רשיון רלוונטי ומנהל קרן, הרשיון הרלוונטי, הוא לא רק רשיון משווק אלא גם רשיון מנהל תיקים, דבר שלא היה כתוב ולכן למען הסר ספק, הוספנו את זה לכאן.

אמנון כהן: הערות לסעיף 2.

אמנון כהן: אין.

מירב תורג'מן: 3.

מירב תורג'מן: תיקון סעיף 3 בסעיף 3 לחוק העיקרי – (1) בסעיף קטן (א) - (א) בפסקה (5), אחרי "ייעוץ השקעות" יבוא "או שיווק השקעות".

מירב תורג'מן: (ב) במקום פסקה (11) יבוא: "(11) ייעוץ השקעות, שיווק השקעות או ניהול תיקי השקעות ללקוח כשיר".

מירב תורג'מן: (2) בסעיף קן (א1) ברישא, במקום "פסקה (א)(3)" יבוא "פסקה (3) של סעיף קטן (א)".

מירב תורג'מן: את שני הסעיפים הבאים ביקשתם למחוק.

מירב תורג'מן: (3) בסעיף קטן (א2) - (א) ברישא, במקום "פסקה (א)(11)" יבוא "פסקה (11) של סעיף קן (א), ואחרי "בייעוץ השקעות" יבוא "בשיווק השקעות או בניהול תיקי השקעות".

מירב תורג'מן: (ב) בפסקה (1) לפני "13" יבוא "12" ובסופה יבוא: "ולגבי מי שעוסק בניהול תיקי השקעות גם הוראות פרק ד', למעט סעיף 24.

מירב תורג'מן: שר האוצר, בהתייעצות עם הרשות ובאישור ועדת הכספים של הכנסת, רשאי לקבוע, ביחס לכלל השירותים האמורים או חלק מהם, פטור מהוראות נוספות, כולן או חלקן, הניתנים לכלל הלקוחות הכשירים או לגבי סוג מסוים שלהם.

מירב תורג'מן: (ג) בפסקה (2), במקום "נותן ייעוץ" יבוא "נותן שירות, ייעוץ, שיווק או ניהול תיקי השקעות".

מירב תורג'מן: "(א3) על אף הוראות פסקה (א)(5), מי שעוסק בשיווק השקעות כאמור באותה פסקה בלי שיש בידו רשיון לפי חוק זה, יודיע לוועדת ההשקעות או לדירקטוריון, לפי העניין, על זיקתו לנכס פיננסי, מהותה ופרטיה".

מירב תורג'מן: (5) בסעיף קטן (ג), במקום "לתאגיד כאמור בהוראת סעיף קטן (א)(11), יבוא: "בשיווק השקעות או בניהול תיקי השקעות ללקוח כשדיר".

מירב תורג'מן: במקום "13, 14, 16 ו-18" יבוא: "12, 13, 14, 16,18, 24 ו-25 לפי העניין".

מירב תורג'מן: שר האוצר, בהתייעצות עם הרשות ובאישור ועדת הכספים של הכנסת, רשאי לקבוע ביחס לכלל השירותים האמורים או חלק מהם פטור מהוראות נוספות, כולן או חלקן, לגבי כלל הלקוחות הכשירים או לגבי סוג מסוים שלהם.

שרה קנדלר: סעיף 3 לחוק מסדיר את כל הפטורים מרשיון.

שרה קנדלר: אנחנו מתקנים אותו בכמה מובנים.

שרה קנדלר: קודם כל, אנחנו נותנים פטורים גם לעיסוק בשיווק השקעות בנושא של לקוחות כשירים וגם שיווק במסגרת ועדת השקעות של תאגיד.

שרה קנדלר: בנוסף לזה אנחנו גם הרחבנו, כמו שאמרנו קודם, את ההגדרה של לקוח כשיר, זאת אומרת, לא רק לקוחות מוסדיים אלא גם לקוחות יחידים שיש להם מומחיות בשוק ההון, וגם תיקנו את הסעיפים שעוסקים באיזה סעיפים בכל זאת יחולו.

שרה קנדלר: זאת אומרת, גם אנשים שמקבלים את השירות מאנשים שאינם בעלי רשיון, עדיין חלק מחובות החוק מגינות עליהם כמו החובה לומר שהוא לא בעל רשיון, ואם יש לו ביטוח וחובות נוספים.

שרה קנדלר: דבר נוסף שהוא גם בעל רשיון.

שרה קנדלר: זאת אומרת, כבר יש לי רשיון אבל אני נותנת את השירות ללקוח כשיר, יש פטור מחלק מהוראות החוק ועדכנו את הוראות הסעיפים.

מירב תורג'מן: יש מקום לפטור מחובת אמון, זהירות, החוב להתאים את השירות לצורכי הלקוח?

מירב תורג'מן: גילוי נאות, איסור העדפה.

שרה קנדלר: כן.

שרה קנדלר: אנחנו מטילים עליו רק את החובות הכלליות, את חובת האמון הכללית וחובת הזהירות.

אמנון כהן: יועץ מקומי כבר מתחייב לכל הדברים האלה.

שרה קנדלר: לא, הוא לא מתחייב.

מירב תורג'מן: הוא לא מתחייב.

מירב תורג'מן: הם מסמיכים את השר לפטור מהחובה הזאת.

שרה קנדלר: נכון.

אמנון כהן: את היועץ המקומי?

מירב תורג'מן: כן.

שרה קנדלר: כולם.

שרה קנדלר: גם מקומיים וגם זרים.

שרה קנדלר: זה יותר כמו החלפת דעות בין מומחים.

שרה קנדלר: כאשר מדובר על לקוחות כשירים, שהם מתקשרים לבעל רשיון למשל, זה יותר כמו החלפת דעות בין שני אנשים שמבינים עניין.

שרה קנדלר: בעצם ויתרנו על החובות הטכניות של הסכם, של הודעה, כי הוא מודע לדברים, אבל חובת אמון וזהירות הכללים, סעיפים 11 ו-20 לחוק, חלים.

שמשון אלבק: משאירים אותם.

שרה קנדלר: משאירים אותם.

שרה קנדלר: סעיפים 11 ו-20 שמדברים על החובות הכלליות, ממשיכים לחול.

שרה קנדלר: הורדנו כמה מהחובות היותר פרטניות ויותר טכניות.

אמנון כהן: למה היית צריכים להוריד?

אמנון כהן: מה איכפת לך להשאיר את זה?

שמשון אלבק: כי אז אין משמעות לזה שנתנו לו פטור מייעוץ.

שמשון אלבק: אנחנו נותנים לו פטור מייעוץ ומשאירים את שתי החובות המרכזיות.

שמשון אלבק: הדבר המרכזי בעניין הזה הוא חובות הנאמנות וחובות הזהירות.

שמשון אלבק: אלה שני הדברים שחלים במשפט הכללי ולכן השארנו את זה גם כאן.

שמשון אלבק: בכל היתר, הם פטורים.

שרה קנדלר: סעיף 25 לחוק למשל מחייב יועץ השקעות לרשום כל פעולת ייעוץ שהוא עושה מול לקוח.

שרה קנדלר: אנחנו חושבים שההוראה הזאת היא מיותרת במידה מסוימת כי שם מדובר על לקוח כשיר שמרים טלפון כל פעם ליועץ ומתייעץ אתו און-ליין בכל מיני דברים שהוא מבין בהם.

שרה קנדלר: אנחנו לא חושבים שצריך את החובה הזאת.

אמנון כהן: אם הוא הטעה אותו שלא בכוונה?

שמשון אלבק: אם הוא הטעה, הוא הטעה ויש לו אחריות.

אמנון כהן: איזו אחריות יש לו?

אמנון כהן: אתה מוריד לו את האחריות.

שמשון אלבק: לא.

שמשון אלבק: אם הוא הטעה אותו, אם הוא רשלן, יש לו אחריות.

שרה קנדלר: יש לו אחריות.

שרה קנדלר: החובה הכללית חלה עליו.

אמנון כהן: יש מישהו שרוצה להעיר לסעיף 3?

אמנון כהן: אין.

מירב תורג'מן: 4.

מירב תורג'מן: הוספת סעיף 3א אחרי סעיף 3 לחוק העיקרי יבוא: "3א.

מירב תורג'מן: הצעה למתן שירות של ייעוץ, שיווק או ניהול תיקי השקעות לא יפנה אדם בהצעה למתן שירות של ייעוץ השקעות, שיווק השקעות או ניהול תיקי השקעות, אלא אם כן השירות ניתן בידי בעל רשיון מתאים לפי חוק זה, או בידי מי שרשאי לתת שירות כאמור גם בלא רשיון, לפי הוראות סעיפים 3 או 9 או פרק ב'1.

מירב תורג'מן: בסעיף קטן זה, "פנייה בהצעה" – בין במישרין ובין בעקיפין, לרבות באמצעות פרסום, בחוזרים, בחוות דעת, באמצעות הדואר, הפקסימיליה, בטלפון או בכל דרך אחרת".

מירב תורג'מן: נראה לי שלא צריך כאן "בכל דרך אחרת" כי זה בין היתר ובין היתר זה בכל דרך אחרת.

שרה קנדלר: זאת אותה הגדרה שיש בהגדרת ייעוץ.

שרה קנדלר: השתמשנו באותם מינוחים שיש בהגדרת ייעוץ.

שרה קנדלר: לא רצינו לשנות כדי שלא יהיו פרשנויות שונות.

שרה קנדלר: כל מטרת הסעיף הזה היא בעצם הבהרה של מצב קיים, לומר שלא רק שאם אין לך רשיון, מי שיכול לפנות ולתת הצעה, זה רק מי שהוא בעל רשיון או מי שהוא מטעמו, ומי שאין לו רשיון, אסור לו אפילו לפנות למישהו בהצעה למתן שירותים.

אמנון כהן: הערות לסעיף 4? אין.

מירב תורג'מן: 5.

מירב תורג'מן: תיקון סעיף 4 בסעיף 4 לחוק העיקרי – (1) בסעיף קטן (א), אחרי "ניירות ערך" יבוא "ויחידות כהגדרתן בחוק השקעות משותפות".

מירב תורג'מן: (2) בסעיף קטן (ג), בפסקה (4), במקום "בקופות גמל" יבוא "בקרנות השתלמות".

שרה קנדלר: סעיף 4 הוא במסגרת התיקונים של בכר, תיקון טעויות שנעשו בחקיקה הקודמת.

מירב תורג'מן: זה בעצם להבהיר שהאיסור חל על בעל רשיון יחיד להחזיק ולרכוש ניירות ערך בעבור עצמו.

אמנון כהן: אני רואה שיש הרבה תיקונים שצריך לעשות לגבי חוק בכר.

אמנון כהן: מדברים כאן על כמה סעיפים קטנים, אבל אלה דברים משמעותיים.

אמנון כהן: יש לי חוק רציני ביותר שבא לשנות את חוק בכר בכלל כי אני חושב שחשבו על משהו אחד אבל בפועל נעשו דברים קשים ביותר למשק.

אמנון כהן: הערות לסעיף 5? אין.

מירב תורג'מן: 6.

מירב תורג'מן: תיקון סעיף 7 בסעיף 7 לחוק העיקרי – (1) בסעיף קטן (א) - (א) במקום פסקה (2) יבוא: "(2) הוא תושב ישראל או שהוכיח שאף שאינו תושב ישראל ביכולתו לקיים את כל ההוראות לפי חוק זה וניתן לאכוף אותן לגביו.

מירב תורג'מן: (ב) בפסקה (4), המילה "מקצועיות" – תימחק ובמקום "בתקנות" יבוא "על ידי הרשות בכללים שתפרסם באתר האינטרנט שלה".

מירב תורג'מן: כאן הייתי רוצה להעיר הערה.

מירב תורג'מן: אתם מבקשים לקבוע את נושא הבחינות בכללים ולפרסם אותם באתר האינטרנט.

מירב תורג'מן: אנחנו סבורים שאין לזה מקום להעביר את זה.

מירב תורג'מן: היום זה נקבע בתקנות.

שרה קנדלר: בתקנות שמתקין שר האוצר, נכון.

מירב תורג'מן: אני לא מכירה תקדים לעניין של נושאי בחינות שמוסדרים בכללים ואני חושבת שכן ראוי להשאיר את העניין הזה בתקנות.

שמשון אלבק: אנחנו מסכימים.

שרה קנדלר: בסדר.

שרה קנדלר: מקבלים.

שרה קנדלר: הסיפא יכולה להימחק.

מירב תורג'מן: אני מוחקת את "ובמקום בתקנות יבוא על ידי הרשות בכללים שתפרסם באתר האינטרנט שלה".

מירב תורג'מן: (ב) בפסקה (4), המילה "מקצועיות – תימחק.

שרה קנדלר: את רוצה לעשות את התיקון בכל הסעיפים?

אמנון כהן: בכל מקום נתייחס.

מירב תורג'מן: את פסקה (1) אתם מבקשים למחוק.

שרה קנדלר: נכון.

מירב תורג'מן: (2) בסעיף קטן (ב), בפסקה (2), בסופה יבוא: "מתאים, או כי עובד או שותף אחד, לפחות, הוא בעל רשיון מתאים, והאחרים שיעסקו בשמה כאמור הם עוסקים זרים הרשאים לעסוק בייעוץ השקעות או בשיווק השקעות לפי הוראות סעיף 10ב"".

מירב תורג'מן: (4) בסעיף קטן (ד), בפסקה (3), הסיפא החל במילה "המנויה" – תימחק.

מירב תורג'מן: (5) סעיף.

מירב תורג'מן: קטן (ד1) – בטל.

שרה קנדלר: את (6) צריך למחוק.

מירב תורג'מן: כן, למחוק ביחס לתיקון, אבל אם תוכלי להסביר את פסקאות (2), (3), (4) ו-(5) לעניין ביטול דרישת התושבות.

שרה קנדלר: גם את (1).

שרה קנדלר: היום אחד התנאים למתן רשיון ליחיד הוא כי המבקש יהיה אזרח או תושב ישראל מתוך תפיסה כי בעידן של הגלובליזציה צריך לצמצם את ההבחנה בין מי שתושבי ישראל ואזרחיה לבין מי שאינם.

שרה קנדלר: אנחנו מציעים לבטל את הדרישה ובמקומה לקבוע את התנאי שכתבנו, שאפשר להוכיח את אכיפות החוק על אותו אדם כאשר התושבות תהיה חזקה שהתנאי מתקיים.

מירב תורג'מן: בדברי ההסבר כתבתם חזקה ולא מופיעה בחוק החזקה.

מירב תורג'מן: אולי כדאי להכניס אותה.

שרה קנדלר: לא, כתוב שהוא תושב ישראל.

שרה קנדלר: הוא תושב ישראל או שהוכיח.

מירב תורג'מן: בסדר.

מירב תורג'מן: אם הוא תושב ישראל, זאת לכאורה החזקה.

שרה קנדלר: נכון.

שרה קנדלר: סעיף קטן (ב), מקצועיות, זה תיקון טכני כי תקנות הבחינות קוראות לאחת בחינות בחינה מקצועית ולא רצינו שיטעו לחשוב שרק אותה בחינה היא הבחינה המקצועית אלא כל הבחינות הן מקצועיות.

שרה קנדלר: סעיפים קטנים (2) ו-(3) הם בהקשר של הפרק שעוסק בעוסקים הזרים.

שרה קנדלר: יש כאן תיקון.

שרה קנדלר: סעיף 7 אומר את מי רשאי להעסיק בעל רשיון, כך שצריך כאן לתקן כך שהוא בעצם יכול לתת שירותים גם באמצעות אותם עוסקים זרים שיירשמו לפי הפרק שהוספנו ונקרא אותו בהמשך.

שרה קנדלר: חוק בתי משפט לעניינים מינהליים העביר ערעורים בנושא רישוי וצריך לבטל את ההפניה כאן לגבי ערעור בתוך החוק.

שרה קנדלר: סעיף 8 הוא תמונת ראי ביחס לרשיון ניהול תיקים.

אמנון כהן: יש למישהו הערות לסעיף 6, תיקון סעיף 7? אין.

בועז קרניאל: שאלה לסעיף 3 הקודם.

בועז קרניאל: אנחנו מנסים כאן להבין משהו ויכול להיות שלא הבנו.

אמנון כהן: אנחנו לא חוזרים אחורה.

אמנון כהן: מה שסיכמנו, סיכמנו ומתקדמים הלאה.

בועז קרניאל: רק שאלה.

בועז קרניאל: אין לנו כאן שום דבר להילחם עליו.

אמנון כהן: נוכחותך מאוד חשובה כאן והערותיך עוד יותר.

בועז קרניאל: שאלותיי.

בועז קרניאל: בינתיים אין לי הערות.

בועז קרניאל: אני רק רוצה לבדוק אם הבנתי.

בועז קרניאל: האם סעיף 3א שדיברנו עליו, הצעה למתן שירות של ייעוץ, שיווק או ניהול השקעות, האם הבנו אותו נכון בכך שחברה שמשווקת את מוצריה לא תוכל לשווק את מוצריה אלא באמצעות יועצים או משווקים?

שרה קנדלר: איך הבנת את זה?

בועז קרניאל: אני שואל.

בועז קרניאל: אני לא הבנתי.

בועז קרניאל: אני מנסה להבין את הסעיף הזה.

בועז קרניאל: את אומרת ש"לא יפנה אדם בהצעה למתן שירות של ייעוץ השקעות, שיווק השקעות או ניהול תיקים אלא אם כן השירות ניתן בידי בעל רשיון מתאים".

בועז קרניאל: כלומר, בין אם החברה היא חברה לניהול תיקים לדוגמה בנקאית, או לא בנקאית, בין אם זאת חברה מנהלת מהתחום הזה, היא לא תוכל לפנות באמצעות אנשים אלא אם כן הם בעלי רשיון יועץ או משווק על מנת לשווק את מרכולתה.

בועז קרניאל: האם אני צודק או שאני טועה?

שרה קנדלר: או בידי מי שרשאי לתת שירות כאמור גם בלא רשיון.

בועז קרניאל: נכון.

שרה קנדלר: כן.

עידית גילאור רביץ: השירות אמור להינתן על ידי מישהו שהוא בעל רשיון, אבל בהצעה למתן השירות, האם הכוונה היא שרק המציעים יהיו בעלי רשיון?

עידית גילאור רביץ: אני לא קוראת את זה כך.

שרה קנדלר: כן, זה מה שכתוב.

עידית גילאור רביץ: אלא אם כן השירות ניתן, אבל ההצעה למתן שירות לא תהיה על ידי בעל רשיון.

שרה קנדלר: נכון, השירות צריך להינתן.

עידית גילאור רביץ: בסדר, אבל ההצעה למתן שירות יכולה להיעשות שלא על ידי בעל רשיון.

שרה קנדלר: כן, אבל לא יכול להיות שאדם יפנה בשם מישהו שהוא לא בעל רשיון.

עידית גילאור רביץ: ברור.

אפרת יוגב: מי שפונה יכול להיות ללא רשיון אבל הוא מציע שירות שיינתן בידי בעל רשיון.

שרה קנדלר: נכון.

מירב תורג'מן: אלא אם כן השירות ניתן בידי בעל רשיון.

שרה קנדלר: נכון.

שרה קנדלר: השירות עצמו.

מירב תורג'מן: הניסוח הזה לדעתי הוא מאוד ברור.

מירב תורג'מן: 7.

מירב תורג'מן: תיקון סעיף 8 בסעיף 8 לחוק העיקרי – (1) בסעיף קטן (א) - (א) במקום פסקה (2) יבוא: "(2) הוא תושב ישראל או שהוכיח שעל אף שאינו תושב ישראל ביכולתו לקיים את כל ההוראות לפי חוק זה וכי ניתן לאכוף אותן ביחס אליו".

מירב תורג'מן: (ב) בפסקה (4), המילה "מקצועית" – תימחק.

מירב תורג'מן: אנחנו מוחקים את הסיפא בהתאמה לתיקון הקודם, כך שהמלים "ובמקום בתקנות יבוא על ידי הרשות בכללים שתפרסם באתר הרשות" – יימחקו.

מירב תורג'מן: אתם מבקשים למחוק גם את פסקה (1).

שרה קנדלר: כן.

מירב תורג'מן: (2) בסעיף קטן (ב) - (א) בפסקה (1), במקום "או בשיווק השקעות" יבוא "בשיווק השקעות, או בייעוץ פנסיוני או בשיווק פנסיוני כהגדרתם בחוק הייעוץ והשיווק הפנסיוני".

מירב תורג'מן: (ב) בפסקה (2), אחרי "בניהול תיקים" יבוא "בייעוץ השקעות או בשיווק השקעות" ובמקום "מנהל תיקים" יבוא "מתאים, או כי עובד אחד, לפחות, הוא בעל רשיון מנהל תיקים, והאחרים שיעסקו בשמה כאמור הם עוסקים זרים הרשאים לעסוק בניהול תיקי השקעות, בייעוץ השקעות או בשיווק השקעות לפי הוראות סעיף 10ב".

מירב תורג'מן: (3) בסעיף קטן (ג), בפסקה (3), הסיפא החל במילה "המנויה" – תימחק.

מירב תורג'מן: (4) סעיף.

מירב תורג'מן: קטן (ג1) – בטל.

מירב תורג'מן: את פסקה (5), אנחנו מוחקים.

שרה קנדלר: כן.

שרה קנדלר: זה אותו הסבר שהיה לגבי סעיף 7.

שרה קנדלר: סעיף 7 מסדיר מתן רשיון ליועץ השקעות, למשווק השקעות.

שרה קנדלר: סעיף 8 מסדיר רשיון למנהל תיקים.

שרה קנדלר: אותו הסבר חל גם כאן.

מירב תורג'מן: 8.

מירב תורג'מן: תיקון סעיף 9 בסעיף 9 לחוק העיקרי - (1) בסעיף קטן (ב) במקום הסיפא החל במלים "אולם העוסקים" יבוא "ואולם העוסקים בשם הבנק או התאגיד הבנקאי, לפי העניין, בייעוץ השקעות, יהיו מהמנויים להלן: (1) עובדי הבנק או התאגיד הבנקאי שהם בעלי רשיון יועץ.

מירב תורג'מן: (2) עובדי הבנק או התאגיד הבנקאי הרשדאים לעסוק בייעוץ השקעות בלא רשיון לפי הוראות סעיף 3(א)(11).

שרה קנדלר: כאן ביקשנו לתקן כך שיהיה כתוב סעיף 3(א)(4) ו-(11).

מירב תורג'מן: מה המשמעות?

שרה קנדלר: (11), זה הלקוחות הכשירים שכבר דיברנו עליהם וסעיף קטן (4) מדבר על פטור מרשיון למי שנותן ייעוץ בכלי תקשורת.

שרה קנדלר: רצינו לוודא שגם הבנקים יוכלו לתת ייעוץ בכלי תקשורת, גם על ידי מי שאינם בעלי רשיון.

אמנון כהן: לא תצטרכו סוכנים כי הכל יהיה אפשר לעשות באמצעות הטלפון.

אמנון כהן: אנחנו צריכים להתנגד לזה כי אתם תפטרו יועצים בבנק.

טלי אגוזי: אתם כותבים עובדי הבנק הרשאים לעסוק בייעוץ השקעות בלא רשיון.

טלי אגוזי: אין כאלה.

טלי אגוזי: זה צריך להיות עובדי הבנק או התאגיד הבנקאי שאינם בעלי רשיון ועוסקים בייעוץ לפי סעיף קטן (4) או (11).

שרה קנדלר: למה?

טלי אגוזי: כי נכון להיום אין עובדי בנק שרשאים לעסוק ללא רשיון בייעוץ.

שרה קנדלר: אנחנו קובעים את זה כאן.

מירב תורג'מן: זה בדיוק העניין.

מירב תורג'מן: זאת הקביעה.

מירב תורג'מן: זה החידוש.

מירב תורג'מן: (3) עוסקים זרים הרשאים לעסוק בייעוץ השקעות לפי הוראות סעיף 10ב.

מירב תורג'מן: (2) אחרי סעיף קטן (ב) יבוא:

אמנון כהן: מה זה המסומן הזה?

מירב תורג'מן: זה תיקון שהם הוסיפו אחרי הקריאה הראשונה וגם אחרי ועדת שרים.

אמנון כהן: איך עושים את זה בלי לתאם אתנו?

שמשון אלבק: בטח שזה מתואם.

אמנון כהן: זה חדש.

אמנון כהן: אני רואה שיש כאן תוספות.

מירב תורג'מן: התוספת הראשונה שביקשתם, מה שלא מודגש במרקר, ואני כתבתי את זה גם בהתחלה, אלה דברים שאושרו בוועדת השרים ונאמרו בדיון בדין הרציפות.

מירב תורג'מן: מה שמודגש במרקר, אלה תוספות שהרשות מבקשת כעת להוסיף אבל לא נאמרו במליאה בעת הדיון בדין הרציפות.

בועז קרניאל: יש תיקונים בעל פה, אבל לא ידענו אם חלק שמודגש במרקר ורוד או צהוב הם בעל פה, וזה בסדר.

מירב תורג'מן: (2) אחרי סעיף קטן (ב) יבוא: "(ב1) (1) בנק או בנק חוץ כאמור בסעיף 27ט לחוק בנקאות (רישוי) רשאים לעסוק בשיווק השקעות ובלבד שקיבלו רשיון לפי סעיף 7 ויחולו לגביהם הוראות החוק החלות על בעל רשיון משווק והעוסקים בשמם בשיווק השקעות יהיו המנויים להלן: (1) עובדי הבנק או בנק החוץ שהם בעלי רשיון משווק.

מירב תורג'מן: (2) עובדי הבנק או בנק החוץ הרשאים לעסוק בשיווק השקעות בלא רשיון לפי הוראות סעיף 3(א)(11).

מירב תורג'מן: (3) עוסקים זרים הרשאים לעסוק בשיווק השקעות לפי הוראות סעיף 10ב.

שרה קנדלר: על שיווק בכלי תקשורת אין פטור בסעיף 3.

שרה קנדלר: אין דבר כזה.

מירב תורג'מן: (2) הרשות רשאית להורות לבנק או לבנק חוץ כאמור בפסקה (1) כי יחולו לגביו הוראות החלות על תאגיד בנקאי לפי חוק זה, כולו או מקצתו, חלף הוראות לפי פסקה (1) כאמור, כולו או מקצתו.

שרה קנדלר: בסעיף קטן (ג1) אנחנו רוצים שאחרי המלים "רשיון יועץ" יבוא "או שהם רשאים לעסוק בייעוץ השקעות בלא רשיון לפי הוראות סעיף 3(3)(11).

שרה קנדלר: על מנת שהבנקים יוכלו לתת גם שירות של שיווק השקעות ללקוחות כשירים בלי רשיון.

מירב תורג'מן: תסבירי את כל הסעיף.

מירב תורג'מן: אני חושבת שכדאי לקבל את עמדת בנק ישראל או הפיקוח על הבנקים ביחס לסעיף הזה.

שרה קנדלר: סעיף 9 לחוק מסדיר את הנושא של השירותים שיכולים להינתן על ידי תאגידים בנקאיים ובו אנחנו מנסים לעשות כמה שינויים.

שרה קנדלר: אנחנו רוצים לאפשר להם את אותם פטורים שנתנו לאחרים בסעיף 3 מרשיון, את אותם פטורים גם לבנקים ובאותו עניין גם לבנקים הזרים שפועלים ברשיון בישראל, לתת להם פטור כאשר נותנים ייעוץ ללקוחות כשירים או כמו שהוספנו עכשיו, גם שיווק ללקוחות כשירים.

שרה קנדלר: לבנקים מותר לשווק מספר מוצרים מצומצם.

שרה קנדלר: זה ניתן להם עוד בוועדת בכר, אופציות, חוזים עתידיים, מוצרים מובנים.

שרה קנדלר: לקוחות כשירים יוכלו לעשות את זה גם באמצעות מי שאינם בעלי רשיון.

מירב תורג'מן: וגם עוסק זר.

שרה קנדלר: כן.

שרה קנדלר: גם יוכלו לתת שירותים באמצעות עוסקים זרים כמו כל בעל רשיון אחר.

שרה קנדלר: שוב, כמו שנתנו בסעיף 3, 7 ו-8 לגבי מי שאינם בנקים, את אותם דברים נתנו כאן לבנקים בסעיף 9.

מירב תורג'מן: יש לי השגה לגבי הסמכת שר האוצר בהתייעצות עם הרשות ובאישור ועדת הכספים לקבוע את הפטורים.

מירב תורג'מן: מדובר כאן על חובת אמון, חובת זהירות, חובות בסיסיות והכרחיות.

מירב תורג'מן: אני לא בטוחה שכדאי לאפשר.

שרה קנדלר: למה?

שרה קנדלר: זה בתקנות.

שרה קנדלר: אלה לא כללים של האוצר ואתר הרשות.

שמשון אלבק: זה יגיע לכאן ואם למישהו יהיו הסתייגויות, אנחנו נקיים דיון.

מירב תורג'מן: את יכולה לתת דוגמה למקרים?

שרה קנדלר: התוספת שהוספנו של הפטור בסעיף (ג)(1), בנקים, כמו שאמרתי קודם, רשאים לעסוק בשיווק השקעות רק לגבי מספר מצומצם של מוצרים והחוק קובע שכאשר הם עוסקים בשיווק השקעות, יחולו עליהם כל ההוראות שחלות על המשווקים.

שרה קנדלר: אבל יש עם זה קצת בעייתיות שהמציאות בשטח הראתה כי העיסוק שלהם בשיווק הוא עיסוק חריג.

שרה קנדלר: למשל חשבנו באמצעות התקנות האלה לפטור אותם מלעשות שלט.

שרה קנדלר: הרי משווקים חייבים לעשות שלט גדול שאומר שהם עוסקים בשיווק השקעות.

שרה קנדלר: כנראה שלא כל כך סביר לדרוש מהבנקים לעשות שלט שהם עוסקים בשיווק כאשר מירב העיסוק שלהם הוא בייעוץ השקעות.

שרה קנדלר: זה מסוג החובות הטכניות ולא מהותיות של חובות האמון והזהירות שאנחנו חושבים שאפשר לפטור אחר כך בתקנות.

שרה קנדלר: כתבנו את זה בדברי ההסבר לחוק.

מירב תורג'מן: 9.

מירב תורג'מן: תיקון סעיף 10 בסעיף 10(ב) לחוק העיקרי, לפני "בעל רשיון אשר חדל" יבוא "יחיד" ובסופו יבוא "תאגיד מורשה אשר חדל לעסוק בעיסוק נושא הרשיון, רשאי לבקש מן הרשות, בכתב, כי רשיונו יבוטל".

שרה קנדלר: זה תיקון טכני שבא להבהיר שיחיד יכול להתלות רשיון, חברה יכולה לבטל.

שרה קנדלר: אנחנו לא חושבים שיש משמעות להתליית רשיון של חברה.

אמנון כהן: יש התנגדויות או הערות?

מירב תורג'מן: רק לגבי יחיד, הוא עדיין יכול לבקש התליה.

שרה קנדלר: כן.

מירב תורג'מן: 10.

מירב תורג'מן: הוספת פרק ב'1 אחרי סעיף 10 לחוק העיקרי, יבוא: פרק ב'1: ייעוץ השקעות, שיווק השקעות וניהול תיקי השקעות בידי עוסק זר סימן א':

מירב תורג'מן: הגדרות 10א הגדרות בפרק זה – "היתר זר" – היתר לעסוק במתן שירותים, במדינה זרה, לפי הדין באותה מדינה.

מירב תורג'מן: "יחיד זר" – יחיד שאינו תושב ישראל, שהוא בעל היתר זר.

מירב תורג'מן: "מדינת המוצא" – המדינה שבה ניתן ההיתר הזר.

מירב תורג'מן: "מרשם העוסקים הזרים" – כמשמעותו לפי סימן ד'.

מירב תורג'מן: "עוסק זר" – יחיד זר או תאגיד זר.

מירב תורג'מן: "שירותים" – ייעוץ השקעות, שיווק השקעות או ניהול תיקי השקעות, כולם או חלקם.

מירב תורג'מן: "תאגיד זר" – תאגיד שמתקיימים בו כל אלה: (1) הוא התאגד מחוץ לישראל.

מירב תורג'מן: (2) השליטה בו היא בידי מי שאינו תושב ישראל.

מירב תורג'מן: לעניין זה לא יראו כהחזקת ניירות ערך או רכישתם יחד עם אחרים – החזקה עם תושב ישראל.

מירב תורג'מן: (3) הוא בעל היתר זר.

מירב תורג'מן: (4) עיסוקו על פי ההיתר הזר נעשה, דרך כלל, מחוץ לישראל.

מירב תורג'מן: "תאגיד מורשה" – לרבות בנק וכן תאגיד בנקאי אחר הרשאי לעסוק בייעוץ השקעות או בשיווק השקעות לפי חוק הבנקאות (רישוי).

מירב תורג'מן: לא כדאי להעלות את כל ההגדרות האלה למעלה, לסעיף 1?

שרה קנדלר: התייעצנו עם הנסחות של משרד המשפטים.

מירב תורג'מן: כל פעם צריך להפנות לסעיף 10א, ואם אני כותבת את זה בסעיף ההגדרות, זה נוח יותר.

שרה קנדלר: אין לי בעיה.

שרה קנדלר: זה היה בהתייעצות עם הנסחות.

שרה קנדלר: זה עניין ניסוחי בלבד.

מירב תורג'מן: לדעתי יש כאן

מירב תורג'מן: איזושהי חוסר קואורלציה כי יש פה מדינת המוצא ואחרי כן מדינה זרה.

מירב תורג'מן: בהמשך יש לנו מדינה זרה.

אמנון כהן: בעיקרון אתם לא מתנגדים להצעת היועצת המשפטית.

שרה קנדלר: לא, אין לי בעיה עקרונית.

שרה קנדלר: זה עניין ניסוחי.

אמנון כהן: תשבו אחר כך ותחליטו.

מירב תורג'מן: כן צריך לעשות סדר עם העניין הזה שמדינת המוצא או המדינה הזרה.

שרה קנדלר: בסדר.

שרה קנדלר: אלה באמת עניינים ניסוחיים.

אמנון כהן: נסמיך את שתיכן.

מירב תורג'מן: אולי תוכלי להסביר את סימן א'.

שרה קנדלר: סימן א' מדבר על ההגדרות שאחר כך הן יבואו לידי ביטוי בחוק.

אמנון כהן: יש למישהו הערות להגדרות?

טלי אגוזי: את מעלה את בהגדרות תאגיד מורשה.

שרה קנדלר: זה רק לעניין הפרק הזה.

שרה קנדלר: נכון.

מירב תורג'מן: אני לא מדברת על זה שזה לעניין הפרק הזה.

שרה קנדלר: זה יישאר.

מירב תורג'מן: אין ספק שזאת הרחבה ביחס לפרק הזה הספציפי.

מירב תורג'מן: זה יישאר.

מירב תורג'מן: 10ב.

מירב תורג'מן: ייעוץ, שיווק או ניהול תיקי השקעות בידי עוסק זר, במסגרת תאגיד מורשה (א) על אף הוראות סעיף 2, עוסק זר רשאי לעסוק במתן שירותים ללקוחות של תאגיד מורשה, גם בלא רשיון מתאים לפי חוק זה, בהתקיים התנאים המפורטים להלן, ובכפוף להוראות פרק זה: (1) העוסק הזר והתאגיד המורשה, התקשרו בהסכם בכתב, למתן השירותים כאמור.

מירב תורג'מן: (2) ההיתר הזר שבידי העוסק הזר מתיר לו לעסוק, במדינת המוצא, במתן השירותים כאמור, ואם הוא תאגיד זר – גם המועסקים בשמו במתן השירותים האמורים, הם בעלי היתר זר כאמור.

מירב תורג'מן: (3) התאגיד המורשה רשאי לתת את השירותים בעצמו, ללקוחותיו, לפי הוראות חוק זה.

מירב תורג'מן: (4) העוסק הזר והתאגיד המורשה נרשמו במרשם העוסקים הזרים לי הוראות סימן ג'.

מירב תורג'מן: (ב) על אף האמור בסעיף קטן (א) היה התאגיד המורשה בנק זר, יחולו הוראות סעיף 10ג, 10ה ו-10ו, גם כאשר השירות ניתן למי שאינם לקוחות התאגיד המורשה ובלבד שהם לקוחות של בנק השולט בתאגיד המורשה או של בנק הנשלט על ידי התאגיד המורשה או על ידי הבנק השולט בו במדינת החוץ, ויקראו סעיפים אלה כאילו בכל מקום במקום "לקוח התאגיד המורשה" נאמר "לקוח כאמור בסעיף 10ב(ב)".

מירב תורג'מן: לעניין זה, "בנק זר" – בנק במדינת חוץ שלו רשיון לפעול כבנק חוץ בישראל, לפי חוק הבנקאות (רישוי).

שרה קנדלר: זה בעצם לב ההסדר של העוסקים הזרים.

שרה קנדלר: כאן אנחנו קובעים את התנאים שמי שיש לו היתר לפעול במדינה מחוץ לישראל, זאת אומרת, יש לו רשיון במדינה אחרת, יכול להתקשר עם בעל רשיון בישראל, והם חייבים לעשות הסכם בכתב, הישראלי חייב לוודא שבאמת יש לו רשיון והרשיון חייב להיות אותו סוג רשיון שיש לישראלי.

שרה קנדלר: זאת אומרת, אם לבעל הרשיון הישראלי יש רשיון יועץ השקעות, זה צריך להיות יועץ השקעות.

שרה קנדלר: אם זה מנהל תיקים, רק מנהלי תיקים.

שרה קנדלר: הישראלי לא יכול להרחיב את השירותים שלו באמצעות התקשרות עם זר.

אמנון כהן: בכל מקרה, האחריות כלפי הלקוח.

שרה קנדלר: כן, זה יבוא בסעיפים הבאים.

שרה קנדלר: כמובן הם צריכים להירשם במרשם שיתקיים אצלנו.

אמנון כהן: הזרים?

שרה קנדלר: כן, הזר והישראלי צריכים לבוא אלינו ביחד ושהם יהיו רשומים אצלנו כזוג.

שרה קנדלר: סעיף קטן (ב) הוא סעיף מיוחד לגבי הבנקים הזרים שפועלים בישראל כי הם פועלים בצורה קצת אחרת.

שרה קנדלר: הוספנו גם את האפשרות.

מירב תורג'מן: מה עמדת בנק ישראל ביחס לסעיף הזה?

לילך שמע זלטוקרילוב: אנחנו מתואמים עם הרשות.

אמנון כהן: מה עושה בנק ישראל כדי שייכנסו יותר בנקים זרים למדינת ישראל?

אמנון כהן: שתהיה תחרות בין הבנקים?

לילך שמע זלטוקרילוב: אני לא מוסמכת לתת כאן עמדה בעניין הזה.

לילך שמע זלטוקרילוב: אני מתייחסת לחוק הזה ספציפית.

לילך שמע זלטוקרילוב: יש לנו את המדיניות שלנו ואת הפעילות שלנו.

אמנון כהן: כמה שפחות זרים ייכנסו למדינה.

לילך שמע זלטוקרילוב: יש פעילות שעשינו במסגרת ההסדרה.

אמנון כהן: כמה זרים נכנסו בסופו של דבר?

לילך שמע זלטוקרילוב: לא יודעת.

בועז קרניאל: יש לך אפילו כאן נציגים של בנקים זרים.

קריאה: HSPC.

אמנון כהן: איפה אתם פועלים?

קריאה: בעולם?

אמנון כהן: לא, בארץ.

קריאה: יש אחד בתל-אביב.

קריאה: נכון להיום יש לנו ציבור די רחב שכולל גם לקוחות פרטיים אבל גם חברות.

אמנון כהן: יש לכם בנייה אסטרטגית כך שתתרחבו לכל מיני מקומות אחרים בארץ?

קריאה: בסניפים, לאו דווקא.

קריאה: זה תלוי בסל השירותים ובכמות הלקוחות כי היום אין צורך בסניף כדי לפעול.

אמנון כהן: אופקים, שדרות.

בועז קרניאל: במתנ"ס ברמלה.

אמנון כהן: כמחוקק, בהסדר של בכר, המטרה הייתה להפריד את שוק ההון מהבנקים במטרה שאתם השחקנים החיצוניים, הבנקים החיצוניים, ייכנסו אבל הדבר לא קרה.

אמנון כהן: חברות הביטוח רכשו את כל שוק ההון של מדינת ישראל.

אמנון כהן: תגידו לי אחר כך איזה כלים אנחנו צריכים ליצור כדי שבנקים אחרים ייכנסו למדינה, ואולי נייעץ לבנק ישראל, למפקח על הבנקים, איזה תמריצים לתת כדי שתיכנסו ושתהיה פריסה ארצית ולא תהיו רק במקומות בהם יש עסקים אלא גם במקומות אחרים.

שמשון אלבק: צריך לשאול את מי שעוד לא בא ולא את מי שכבר נמצא.

אמנון כהן: הם כבר כאן, כך שהם יודעים את הקשיים.

עמי צדיק: במדינות אחרות הבנקים שלכם פועלים גם בשווקים הקמעונאים, אבל לא בישראל.

עמי צדיק: למה לא בישראל?

קריאה: קשה להתחרות.

אמנון כהן: את זה אני רוצה לשמוע.

אמנון כהן: תאמרי לי איזה חוק לעשות מול בנק הפועלים או מול בנק לאומי.

בועז קרניאל: אלה בנקים קטנים ומאוד קשה להם להתחרות בבנק הפועלים.

אמנון כהן: אתה לא נותן להם להתפתח.

בועז קרניאל: החוק הזה מאפשר להם.

בועז קרניאל: שיביאו עוסקים זרים.

קריאה: אני נציג הלוביסטים.

קריאה: אדוני יכול לראות את הצלחת החקיקה הזאת, לפני שהוא מקדם חקיקות אחרות.

אמנון כהן: בדרך כלל לוביסטים לא מדברים בישיבת הוועדה.

אמנון כהן: בכל מקרה, אם יש לכם רעיונות להכניס שחקנים חדשים למשק למען הצרכנים, אנחנו נשמח מאוד.

אמנון כהן: אנחנו עומדים לרשותכם ואפילו נחוקק.

אמנון כהן: ודאי שהגופים החזקים לא רוצים שייכנסו אבל אנחנו כן רוצים שהם ייכנסו כך שללקוח בסופו של דבר תהיה אופציה אחרת ותתנו שירותים טובים.

מירב תורג'מן: 10ג.

מירב תורג'מן: תחולת הוראות על עוסק זר רשום הוראות פרק ג', למעט סעיף 13, וכן הוראות פרק ד' וסעיף 25, יחולו על עוסק זר שמתקיימים בו התנאים האמורים בסעיף 10ב (בסימן זה – עוסק זר רשום), בשינויים המחויבים, כאילו היה בעל רשיון.

מירב תורג'מן: 10ד הסכם בין התאגיד המורשה ללקוחותיו בהסכם שבין התאגיד המורשה ללקוחו יציין התאגיד המורשה, במפורש, בנוסף לאמור בסעיף 13, את השירותים שלגביהם התקשר בהסכם עם העוסק הזר הרשום כאמור בסעיף 10ב, שיינתנו בידי העוסק הזר לפי הוראות פרק זה, וכן את הנכסים הפיננסיים וניירות הערך, שביחס אליהם יינתנו השירותים כאמור.

שרה קנדלר: אנחנו כאן מסדירים את הוראות החוק כך שחוק הייעוץ יחולו גם על העוסק הזר.

שרה קנדלר: זאת אומרת, הוא פטור מרשיון, אבל כל ההוראות של החוק יחולו עליו כאילו היה בעל רשיון.

שרה קנדלר: באופן ספציפי בנושא ההסכם, קבענו הוראה מפורשת שלקוח, הוא הרי הלקוח של התאגיד המורשה הישראלי, והוא צריך לקבל הסכמה שחלק מהשירותים, חלק או הכל, יינתן באמצעות העוסק הזר אתו התקשר העוסק הישראלי.

מירב תורג'מן: 10ה.

מירב תורג'מן: אחריות אזרחית של התאגיד המורשה למעשיו של העוסק הזר בלי לגרוע מאחריות העוסק הזה, אחראי התאגיד המורשה באחריות אזרחית למעשיו של העוסק הזר שעמו התקשר לצורך מתן שירותים ללקוחותיו, ויחולו לעניין זה על התאגיד המורשה ההוראות לפי חוק זה, כאילו נתן את השירותים ללקוחותיו, בעצמו.

מירב תורג'מן: לעניין זה, "מעשה" – לרבות מחדל.

מירב תורג'מן: 10ו.

מירב תורג'מן: חובת פיקוח של התאגיד המורשה על מעשיו של העוסק הזר.

מירב תורג'מן: (א) תאגיד מורשה חייב לפקח ולעשות כל שניתן למניעת הפרה של ההוראות המפורטות להלן, בידי העוסק הזר שעמו התקשר למתן שירותים ללקוחותיו:

מירב תורג'מן: (2) הוראות פרק ג', למעט סעיף 13, וכן הוראות פרק ד' וסעיף 25, כפי שהוחלו על העוסק הזר בסעיף 10ג.

מירב תורג'מן: (ב) הפר העוסק הזר הוראה מההוראות המפורטות בסעיף קטן (א), חזקה כי התאגיד המורשה הפר את חובתו לפי הסעיף הקטן האמור ודינו כמפורט להלן לפי העניין, אלא אם כן הוכיח כי עשה כל שניתן כדי למלא את חובתו האמורה: (1) לעניין הפרת הוראות סעיף 10ב, כאמור בסעיף קטן (א)(1) – עונש כאמור בסעיף 39(א).

מירב תורג'מן: זה קנס עונשי.

שרה קנדלר: כן.

שרה קנדלר: זה קנס עונשי.

מירב תורג'מן: (2) לעניין הפרת הוראה מההוראות המורטות בסעיף קטן (א)(2) – עונש לפי הוראות פרקים ז' או ח', לפי העניין, שניתן היה להטיל על התאגיד המורשה אילו הפר את ההוראה בעצמו.

שרה קנדלר: זה מינהלי או משמעתי.

אמנון כהן: שוני, הטלנו על הרשות להכין הצעת חוק בנוגע למחויבות פלילית ומינהלית.

אמנון כהן: איפה הוא עומד?

שמשון אלבק: הצעת החוק הזאת תגיע, אני מקווה, לקריאה ראשונה.

אמנון כהן: על כל דבר אתם אומרים שהיא תגיע, אבל בסוף היא לא מגיעה.

אמנון כהן: בסוף אני אביא חוק שלי.

שמשון אלבק: אני מוחא על הביקורת.

שמשון אלבק: זה עומד כרגע אחרי אישור ועדת שרים, לפני פרסום כחול, לפני הגעה לקריאה ראשונה.

אמנון כהן: ועדת שרים אישרה?

שמשון אלבק: ועדת שרים אישרה כבר לפני חודש וחצי.

שמשון אלבק: מכיוון שמדובר בהצעת חוק של כ-100 עמודים, זה לוקח הרבה זמן בנסחות במשרד המשפטים, אבל להערכתי עד שבועיים זה יגיע לקריאה ראשונה ואני מאמין שוועדת הכספים, ביכולת, בחיוניות שלה וביעילות שלה, תסיים את הדיונים בהצעה הזאת במהלך המושב הנוכחי של הכנסת, זאת אומרת עד אמצע מרץ.

אמנון כהן: בסמכויות, לקחתם את כל הסמכויות כאן או השארתם משהו גם לאחרים?

שמשון אלבק: העיניים שלנו הן עיניים קטנות.

אמנון כהן: כאשר יגיע הנושא, אנחנו נדון בו.

אמנון כהן: זאת הייתה בקשה שלנו, שלא כל דבר יעבור לפלילי אלא צריך להיות גם הליך אחר.

מירב תורג'מן: גם לא כל הסמכויות יעברו לרשות.

מירב תורג'מן: 10ז.

מירב תורג'מן: הודעה לרשות וללקוחות על הפסקת פעילות חדל להתקיים תנאי מהתנאים המנויים בסעיף 10ב, ימסור התאגיד המורשה, באופן מיידי, הודעה ללקוחותיו ולרשות על הפסקת פעילותו של העוסק הזר, במסגרתו.

מירב תורג'מן: על הודעה לפי סעיף זה יחולו הוראות סעיפים 27(ו) ו-27(א).

שרה קנדלר: סעיף 10ה מדבר על אחריות אזרחית של התאגיד המורשה.

שרה קנדלר: זאת אומרת, על אף שאמרנו ב-10ג שחלים על העוסק הזה הוראות חוק הייעוץ, ההוראות יחולו גם על העוסק הישראלי כאילו הוא בעצמו נתן את השירות.

שרה קנדלר: לצורך כך יש לו חובת פיקוח לפקח על כל מה שהעוסק הזר, אתו הוא התקשר, עושה עבור לקוחות והסנקציות אומרות שאם למשל יש סנקציה משמעתית על הפרה של אותו סעיף, הסנקציה תחול על הישראלי.

שרה קנדלר: אם זאת סנקציה פלילית, שוב, זה יחול.

שרה קנדלר: לפי המעשים.

מירב תורג'מן: את סימן ג', ניהול תיקים בידי תאגיד זר – מחקתם.

שרה קנדלר: מחקנו.

שרה קנדלר: בעצם פתרנו את השירות ללקוחות כשירים גם אם הוא ישראלי וגם אם הוא זר.

שרה קנדלר: לכן הפרק הזה הופך להיות מיותר.

אמנון כהן: כל סימן ג' נמחק.

שרה קנדלר: נכון.

אמנון כהן: אנחנו מגיעים לסימן ג' חדש.

אמנון כהן: מה שהיה קודם סעיף ד', עכשיו הופך להיות סימן ג' כי ההוא נמחק.

אמנון כהן: אנחנו מתקדמים מאוד מהר כי עושה רושם שנסיים ביום אחד את החוק.

שמשון אלבק: אני רוצה להזכיר ליושב ראש שיש לנו גם את הצעת תיקן 12.

אמנון כהן: לא, אל תזכיר לי שום דבר.

אמנון כהן: אנחנו עובדים רק בשבילכם וכאשר יש לי חוק, את מערימים קשיים ולא מעבירים את החוקים שלי.

שמשון אלבק: כאמור, יש גם הצעה לתיקון מספר 12.

סימן ג': 10ח רישום במרשם העוסקים הזרים (א) עוסק זר ותאגיד מורשה המבקשים להירשם במרשם העוסקים הזרים לפי הוראות סימן ב' יגישו לרשות בקשה להירשם כאמור.

סימן ג': בבקשה לפי סעיף קטן זה יכלול המבקש את כתובתו בישראל של העוסק הזר להמצאת כתבי בי-דין, ויצרף אליה מסמכים ואישורים המעידים על התקיימות התנאים הקבועים בסעיפים 10ב ובין השאר את ההיתר הזר ואת הסכם ההתקשרות בין העוסק הזר לתאגיד המורשה.

סימן ג': כל הנושא הזה של חוות דעת מנומקת, זה מכיוון שאתם מחקתם את סימן ג'.

שרה קנדלר: נכון.

מירב תורג'מן: בכל זאת, לא צריך איזושהי אסמכתא?

שרה קנדלר: אנחנו נקבע את זה בתקנות.

שרה קנדלר: את תראי אחר כך שיש הסמכה.

מירב תורג'מן: הסמכה כללית?

שרה קנדלר: כן.

שרה קנדלר: זה הסעיף הבא.

מירב תורג'מן: מה הכוונה?

מירב תורג'מן: איך תעמדו בזה?

שרה קנדלר: נרצה אישור.

שרה קנדלר: אני לא זוכרת אם קבענו אישור של הרגולטור או של עורך דין.

שרה קנדלר: נדמה לי של עורך דין אבל קבענו את זה לתקנות.

מירב תורג'מן: למה לא להכניס את זה בתוך הסעיף?

שרה קנדלר: קבענו כאן את העקרונות.

שרה קנדלר: לגבי המסמכים, זה משהו מאוד פרטני של סוג המסמכים.

מירב תורג'מן: זה לא מסמך.

מירב תורג'מן: אני חושבת שזה עיקרון.

מירב תורג'מן: איך לאמת את המסמכים, לדעתי זה עיקרון.

שמשון אלבק: לא.

שמשון אלבק: האימות הוא עיקרון?

שמשון אלבק: האימות הוא בסך הכל הביצוע, היישום.

מירב תורג'מן: אולי זה מסמך נוסף שהוא צריך להגיש.

מירב תורג'מן: אם היא אומרת שצריך להגיש איזשהו אישור של עורך דין, זה מסמך נוסף שצריך להגיש.

שמשון אלבק: מסמכים ואישורים המעידים על התקיימות התנאים.

שמשון אלבק: איזה מסמכים ואיזה אישור, אנחנו נקבע בתקנות.

שמשון אלבק: זה יגיע אליכם ואתם תוכלו להביע הסתייגויות, אבל חבל לקבוע את זה בחוק.

שרה קנדלר: זה כבר באמת נכנס לפרטים של איזה סוג אישור יהיה מקובל על הרשות.

שמשון אלבק: ברור שצריך אישורים ומסמכים.

מירב תורג'מן: אני לא אומרת את הדברים בעלמה.

שמשון אלבק: ההערה שלך במקומה כאשר היה צריך את חוות הדעת המנומקת, הפרק שנמחק, אבל כאן אין צורך בחוות דעת מנומקת.

שמשון אלבק: חוות דעת זה משהו נוסף.

מירב תורג'מן: (ב) שר האוצר רשאי לקבוע, על פי הצעת הרשות או בהתייעצות עמה, הוראות לעניין ניהול מרשם העוסקים הזרים, ואופן הרישום בו, ובכלל זה את הפרטים שייכללו בבקשה לפי סעיף קטן (א) ואת האישורים והמסמכים שיצורפו אליה.

מירב תורג'מן: (ד) אין ברישומו של עוסק זה או תאגיד מורשה במרשם העוסקים הזרים משום אימות הפרטים המופיעים במרשם, או ראיה לכך שהעוסק הזר או התאגיד המורשה, לפי העניין, עומד בדרישות חוק זה.

מירב תורג'מן: 10ט.

מירב תורג'מן: מחיקה ממרשם העוסקים הזרים מצאה הרשות כי חדל להתקיים לגבי עוסק זר או תאגיד מורשה, הרשום במרשם העוסקים הזרים, תנאי מן התנאים המנויים בסעיף 10ב, רשאית היא למחקו ממרשם העוסקים הזרים.

מירב תורג'מן: 11.

מירב תורג'מן: תיקון סעיף 16 בסעיף 16(ג) לחוק העיקרי, אחרי "שלושה חודשים ממועד קיום ההתחייבות החיתומית" יבוא "אם במועד האמור נותרו בידי החתם ניירות ערך שרכש במסגרת ההתחייבות החיתומית", ובסופו יבוא "בסעיף קטן זה, "מועד קיום ההתחייבות החיתוחמית" – המועד כמפורט להלן, לפי העניין.

מירב תורג'מן: (1) אם החתם התחייב לרכוש ניירות ערך המוצעים על פי התשקיף, אם לא ירכוש אותם הציבור – מועד השלמת המכירה לציבור שבמסגרתה רכש החתם את ניירות הערך האמורים.

מירב תורג'מן: (2) אם החתם התחייב לרכוש ניירות ערך המוצעים על פי התשקיף כדי למכור אותם לציבור – מועד השלמת המכירה לציבור של ניירות הערך האמורי, בידי החתם".

שרה קנדלר: סעיף 16 לחוק מסדיר רכישה ניירות ערך מחתם קשור למנהל התיקים.

שרה קנדלר: כלומר, אם מנהל תיקים רוצה לרכוש עבור לקוח ניירות ערך מחתם שקשור אליו, יש פה ניגוד עניינים ויש כאן חובת הודעה מיוחדת וקבלת אישור.

שרה קנדלר: תיקון 24 לחוק ניירות ערך שינה את שיטת החיתום והיינו צריכים להתאים את ההוראה כאן בחוק הייעוץ לשיטת החיתום החדשה.

מירב תורג'מן: 12.

מירב תורג'מן: תיקון סעיף 16א בסעיף 16א לחוק העיקרי, אחרי סעיף קטן (ג) יבוא: "(ד) משווק השקעות בכלי התקשורת יכלול הודעה אם יש לו או אין לו עניין אישי בנושא, וכן הודעה ששיווק ההשקעות אינו מהווה תחליף לשיווק המתחשב בנתונים ובצרכים המיוחדים של כל אדם".

מירב תורג'מן: בסעיף 17א לחוק העיקרי, אחרי "כעשרת אחוזים" יבוא "או יותר".

שרה קנדלר: זאת הבהרה.

שרה קנדלר: תיקון טעות.

מירב תורג'מן: 14.

מירב תורג'מן: תיקון סעיף 20ב בסעיף 20ב לחוק העיקרי, אחרי "משווק השקעות" יבוא "מנהל תיקים שהוא תאגיד קשור לגוף מוסדי או למשווק ומנהל תיקים העוסק בשיווק השקעות".

שרה קנדלר: סעיף 20ב מדבר על כך שיועץ השקעות אסור לו להשתמש במילה שיווק ולנסות לקדם מוצר פיננסי זה או אחר כי הוא צריך להיות אובייקטיבי.

שרה קנדלר: לשם הבהרה, אנחנו רוצים לוודא שזה גם מישהו שהוא עוסק בשיווק, גם מנהל תיקים שעוסק בשיווק, גם מי שאין לו רשיון משווק.

שרה קנדלר: יש סוגים נוספים של בעלי רשיון שעוסקים בשיווק.

מירב תורג'מן: את תיקון סעיף 24 מחקתם.

שרה קנדלר: כן.

שרה קנדלר: זה נכנס במסגרת סעיף 3 עם הלקוחות הכשירים.

מירב תורג'מן: 15.

מירב תורג'מן: תיקון סעיף 26 בסעיף 26 לחוק העיקרי, במקום סעיף קטן (ד) יבוא: "(ד) לא יהיה בדוח פרט מטעה".

שרה קנדלר: סעיף 26 מדבר על דיווחים ללקוחות.

מירב תורג'מן: על חובות הדיווח באופן כללי.

שרה קנדלר: נכון.

שרה קנדלר: איפה נכניס פרט מטעה אם לא בסעיף הזה?

שמשון אלבק: זה המקום הטבעי שלו.

שמשון אלבק: ברגע שיש חובת דיווח, הדיווח צריך להיות.

מירב תורג'מן: אני מתלבטת אם להכניס את זה כסעיף נפרד.

שרה קנדלר: במקום בסעיף 26, זה יהיה בסעיף 27?

מירב תורג'מן: כן.

מירב תורג'מן: אני אתייעץ עם הנסחית.

שרה קנדלר: זה עניין ניסוחי.

שרה קנדלר: אפשר יהיה להסדיר את זה.

אמנון כהן: אנחנו מסמיכים את שתיכן.

מירב תורג'מן: אני רוצה לבדוק את העניין הזה גם כאן.

שרה קנדלר: אותו הדבר בסעיף 27.

מירב תורג'מן: נכון.

מירב תורג'מן: גם לגבי סעיף 27.

מירב תורג'מן: 16.

מירב תורג'מן: תיקון סעיף 27 בסעיף 27 לחוק העיקרי – (1) בסעיף קטן (ג2), אחרי "תאגיד מורשה" יבוא "מנהל קרן".

מירב תורג'מן: (2) בסעיף קטן (ג3), אחרי "תאגיד מורשה" יבוא " מנהל קרן", אחרי "בחודש שקדם למועד הגשת הדין וחשבון" יבוא "וכתובת הסניף שבו הם מועסקים", ובמקום "ובעלי רשיון מנהל תיקים" יבוא "או בעלי רשיון משווק וכן בעלי רשיון מנהל תיקים".

מירב תורג'מן: (3) בסעיף קטן (ד), אחרי "בעל רשיון" יבוא "או תאגיד בנקאי".

מירב תורג'מן: (4) בסעיף קטן (ה), אחרי "בעל רשיון" יבוא "או תאגיד בנקאי".

מירב תורג'מן: (5) בסעיף קטן (ו), בסופו יבוא "והיא רשאית להורות לבעל הרשיון או לתאגיד הבנקאי לפרסמו באופן שתורה".

מירב תורג'מן: (6) במקום סעיף קטן (ז) יבוא: "(ח) לא יהיה בדוח פרט מטעה".

שרה קנדלר: הסעיף הזה הוא סעיף של דיווחים של בעלי רשיון לרשות.

שרה קנדלר: הוספנו כאן הסמכה לקבוע דיווחים גם של מנהל קרן שמעסיק בעלי רשיון, מנהלי קרנות, כמו שאמרנו קודם, מעסיקים בעלי רשיון מנהלי תיקים ומשווקים, אז שיהיה אפשר לקבל גם מהם דיווחים, וגם תאגידים בנקאיים שאמנם הם לא צריכים רשיון בשביל לעבוד, אבל הם מעסיקים הרבה בעלי רשיון ולכן אנחנו זקוקים לקבל גם מהם דיווחים על בעלי הרשיון שמועסקים אצלם בכל מיני הקשרים.

מירב תורג'מן: 17.

מירב תורג'מן: תיקון סעיף 27א בסעיף 27א(א) לחוק העיקרי – במקום "סעיף 27" יבוא "סעיפים 27 או 27ג".

מירב תורג'מן: 18.

מירב תורג'מן: הוספת סעיף 27ג אחרי סעיף 17ב לחוק העיקרי - 27ג.

מירב תורג'מן: דיווחים נוספים שר האוצר רשאי, בהתייעצות עם הרשות ובאישור ועדת הכספים של הכנסת לקבוע הוראות בעניינים אלה - (1) דוחות נוספים על אלה המנויים בחוק זה שבעל רשיון או תאגיד בנקאי חייבים להגיש לרשות או ללקוח.

מירב תורג'מן: הפרטים שיש לכלול בהם, מועדי עריכתם, הגשתם וצורתם.

מירב תורג'מן: כן רשאי הוא לקבוע חובת פרסום של דוחות כאמור לציבור ואופן פרסומם.

מירב תורג'מן: (2) הפרטים שיש לכלול בדוחות שעל בעל רשיון, תאגיד בנקאי או מנהל קרן להגיש לפי חוק זה, מועדי עריכתם, הגשתם וצורתם.

מירב תורג'מן: (3) פטור לבעל רשיון, תאגיד בנקאי, מנהל קרן או סוגים שלהם, מחובת דיווח לפי חוק זה.

שרה קנדלר: הסמכה כללית.

שרה קנדלר: כיום יש ב-26ד וב-27ז הסמכות כאלה ורצינו שזה יהיה באופן מסודר ולהרחיב גם את האפשרות לקבוע איפה הם יפורסמו ואיך יפורסמו הדוחות האלה ולקבוע פרטים, וגם איזה דוחות.

מירב תורג'מן: השאלה אם זה לא כללי מדיי.

מירב תורג'מן: האם זאת לא הסמכה כללית מדיי.

שרה קנדלר: למה?

שרה קנדלר: זה לבעלי רשיון שהם מפוקחים על פי החוק.

מירב תורג'מן: איזה דוחות יצטרכו להגיש?

מירב תורג'מן: תקנות ניירות ערך?

שרה קנדלר: כן.

מירב תורג'מן: 18.

מירב תורג'מן: תיקון סעיף 28 בסעיף 28 לחוק העיקרי, אחרי סעיף קטן (ג) יבוא: "(ד) (1) הרשות רשאית, לצורך פיקוח כאמור בסעיף קטן (א) להסמיך גם את מי שאינו עובד הרשות לערוך ביקורת על בעל רשיון, ולדרוש מסמכים וידיעות הנוגעים אליו, הדרושים לצורך מילוי תפקידה, ובלבד שמתקיימים שניים אלה:

אמנון כהן: מה זה גם מי שאינו עובד הרשות?

שרה קנדלר: אאוט סורסינג.

שמשון אלבק: זה מגדיל את התעסוקה.

אמנון כהן: כן, אבל אולי יש לו אינטרס.

שמשון אלבק: לא.

שרה קנדלר: לרשות כבר יש סמכויות כאלה בחוק ניירות ערך, סעיף 56(ו).

שרה קנדלר: זה לא סעיף חדש אלא סעיף קיים משנים.

שרה קנדלר: גם בסעיף 97 לחוק השקעות משותפות בנאמנות יש סעיף כזה של אאוט סורסינג.

שרה קנדלר: גם בחוק איסור הלבנת הון, יש אפשרות כזאת.

לילך שמע זלטוקרילוב: סעיף 56(ו), צריך לקרוא אותו במלואו.

מירב תורג'מן: אני תכף אקריא את הסעיף הזה, אבל גם לנו יש איזה שהם סייגים.

אמנון כהן: תקריאי אותו ונדון בו.

מירב תורג'מן: "(ד) (1) הרשות רשאית, לצורך פיקוח כאמור בסעיף קטן (א) להסמיך גם את מי שאינו עובד הרשות לערוך ביקורת על בעל רשיון, ולדרוש מסמכים וידיעות הנוגעים אליו, הדרושים לצורך מילוי תפקידה, ובלבד שמתקיימים שניים אלה: (א) משטרת ישראל הודיע, לא יאוחר משלושה חודשים מיום קבלת פרטי המועמד, כי אינה מתנגדת להסמכתו מטעמים של ביטחון הציבור, לרבות בשל עברו הפלילי.

מירב תורג'מן: (ב) הוא קיבל הכשרה מתאימה או עמד בתנאי כשירות נוספים, כפי שהורה יושב ראש הרשות וככל שהורה.

מירב תורג'מן: (2) מי שהוסמך לי סעיף קטן זה לא יגלה את תוכנם של ידיעה או מסמך שהגיעו לידיו מכוח תפקידו, אלא לצורך הביקורת, או ליושב ראש הרשות או לעובד הרשות על פי הנחיה של יושב ראש הרשות.

מירב תורג'מן: אין בהוראה זו כדי למנוע גילוי לפי דרישת היועץ המשפטי לממשלה לצורך משפט פלילי או לפי דרישת בית המשפט".

מירב תורג'מן: אני חושבת שלעניין הזה צריך לשמוע את עמדת משרד המשפטים.

שרה קנדלר: עמדת משרד המשפטים היא כאן, היא כבר בנוסח.

שרה קנדלר: אם תראו את 56(ו) לחוק ניירות ערך או את 97 לחוק הקרנות, לעניין זה אין את (א) ו-(ב) שדורש אישור משטרת ישראל וקבלת הכשרה.

שרה קנדלר: משרד המשפטים דרש מאתנו להוסיף את הדברים האלה שלא קיימים אצלנו בהסמכות האחרות, בחוקים האחרים, והכנסנו את זה לאור דרישת משרד המשפטים.

שרה קנדלר: לכן אין להם התנגדות לסעיף הזה, אחרי שהכנסנו את זה.

אמנון כהן: באיזה מצב אתם מקבלים החלטה שאתם רוצים לשכור שירותים של מישהו?

שמשון אלבק: יש אנשים מאוד מקצועיים שעובדים בחוץ.

שמשון אלבק: אנחנו מוכנים לניגודי עניינים כמובן שלהם.

אמנון כהן: אתם רוכשים את שירותיהם?

שמשון אלבק: אנחנו שוכרים את שירותיהם וזאת על מנת להגביר את הביקורת מכיוון שהמשאבים של הרשות מבחינת משאבי כוח אדם הם מוגבלים ואנחנו חייבים להגביר את הביקורת.

שמשון אלבק: הם מקבלים משימות של ביקורת בצל יועצי השקעות או מנהלי תיקים ספציפיים ומבצעים את זה.

שמשון אלבק: אנחנו עושים את זה היום גם בחברות ציבוריות, אנחנו עושים את זה היום בקרנות נאמנות ואנחנו עושים את זה גם בחברי בורסה לצורך איסור הלבנת הון.

שמשון אלבק: כך נוכל להשלים את כל המערכת.

שמשון אלבק: כאן זה בא לידי ביטוי.

שמשון אלבק: העמדה של משרד המשפטים הייתה שמרנית יותר מהחקיקה שקיימת היום בנושאים האלה מכיוון שהיא דרשה גם את שתי ההסתייגויות של משטרת ישראל והכשרה מתאימה, מה שלא קיים ובין כה וכה אנחנו עושים את זה.

מירב תורג'מן: בתיקון האחרון שעשינו סמכויות אכיפה, הבנו שאופן ההכשרה ייקבע.

שמשון אלבק: שם אלה חוקרים.

מירב תורג'מן: אני חושבת שאולי צריך לקבוע את אותו הדבר.

שמשון אלבק: לא, חוקרים, יש להם סמכויות מעצר וכניסה לחצרים וכולי.

שמשון אלבק: כאן זאת רק ביקורת.

מירב תורג'מן: אבל הוא רשאי לדרוש מסמכים וידיעות שנוגעים אליו.

שרה קנדלר: וזהו.

שמשון אלבק: ברור שיש לו סמכות.

מירב תורג'מן: יש איזושהי פגיעה בפרטיות.

שמשון אלבק: אם לא נותנים לו סמכות, הוא לא יכול לעשות את העבודה שלו.

מירב תורג'מן: אין בעיה, אבל אולי נכשיר אותו כמו שצריך.

שמשון אלבק: אנחנו אומרים שצריך להכשיר אותו.

מירב תורג'מן: לכן אני אומרת, בחקיקה האחרונה שעשינו לגבי סמכויות האכיפה, קבענו שאופן ההכשרה ייקבע על ידי יושב ראש הרשות בהתייעצות עם שר המשפטים ואולי גם כאן צריך להכניס את זה.

שרה קנדלר: משרד המשפטים אישר.

דוד לביא: ביקורת בגופים מפוקחים היא פעילות אזרחית שנעשית כיום גם על ידי סגל המחלקה.

דוד לביא: ההסדר הזה של התקשרות במיקור חוץ, הוא הסדר במסגרתו ההתקשרות עם אותם גופים עוברת תהליך מאוד מסודר של מכרז במסגרתו גם נבחנים הכישורים שלהם וגם ניתנים אישורים של גורמים אחרים.

דוד לביא: לא מדובר כאן בפעילות שבמאפיינים שלה היא בת השוואה לפעילות של גורמים שעוסקים בפעולות אכיפה באוריינטציה פלילית.

שמשון אלבק: אם כבר אנחנו מדברים על זה, כמובן על פי החוק ההוא שלחנו את תוכנית ההכשרה למשטרת ישראל ולקח המון זמן עד שקיבלנו תשובה, כמובן ללא שום שינוי.

אמנון כהן: אנחנו עוסקים בחקיקה.

אמנון כהן: זה שלפעמים ועדת שרים מושכת את החוק במשך חודשיים-שלושה וארבעה חודשי, זאת לא אשמתנו.

אמנון כהן: אבל כאשר זה מגיע לכאן, לדיונים על החוק ויש לחוק השלכות על גופים או פרט וכולי, אנחנו צריכים לתת את הדעת על הדברים האלה.

אמנון כהן: כמובן אתם תעשו את העבודה המקצועית על הצד הטוב ביותר, ומהצד השני נשמור על הפרט כדי שלא יהיה משהו לא הולם.

דוד לביא: גם במצב הקיים יש את אגף שוק ההון באוצר וגם רשות ניירות ערך פועלת כך היום.

אמנון כהן: לסעיף הזה – תיקון סעיף 28 בסעיף 18 – אנחנו רוצים לקבל בכתב את עמדת משרד המשפטים.

שמשון אלבק: למה לא לאשר את זה היום?

מירב תורג'מן: אי אפשר לאשר את זה בלי עמדת משרד המשפטים.

אמנון כהן: אנחנו עובדים כדי שהחוק יצא מצוין.

אמנון כהן: אם כבודו יכול לדאוג שנציג משרד המשפטים יגיע ויאמר את העמדה שלו בעל פה, ושזה יהיה מקובל על היועצת המשפטית של הוועדה, בשמחה.

שמשון אלבק: אני אנסה.

אמנון כהן: בינתיים נמשיך הלאה.

מירב תורג'מן: 19.

מירב תורג'מן: תיקון סעיף 30 בסעיף 30(א) לחוק העיקרי - (1) בפסקה (1), אחרי "סעיפים" יבוא "3(ב)" ובמקום "עד 16" יבוא "עד 16א".

מירב תורג'מן: (2) במקום פסקה (3) יבוא: "(3) מעסיק בייעוץ השקעות, בשיווק השקעות או בניהול תיקי השקעות, אדם שאינו בעל רשיון, או מתקשר עם עוסק זר שאינו רשאי לעסוק בייעוץ, בשיווק או בניהול כאמור לפי הוראות פרק ב'1".

שרה קנדלר: סעיף 30 דן בנושא עבירות משמעת.

שרה קנדלר: אנחנו מתאימים אותו להסדרים החדשים שבחוק.

מירב תורג'מן: 20.

מירב תורג'מן: תיקון סעיף 38א בסעיף 38א לחוק העיקרי - (1) בסעיף קטן (ב) - (א) ברישא, במקום "ליושב ראש הרשות" יבוא "לרשות", ובמקום "רשאי הוא" יבוא "רשאית היא".

מירב תורג'מן: (ב) אחרי פסקה (4) יבוא: "(5) הגשת בקשה, דוח, הודעה, מידע וכל מסמך אחר לרשות, שלא בהתאם להוראות סעיף 27א".

מירב תורג'מן: (2) בסעיף קטן (ג), במקום "ליושב ראש הרשות" יבוא "לרשות" ובמקום "רשאי הוא" יבוא "רשאית היא".

מירב תורג'מן: (3) בסעיף קטן (ד) במקום "ליושב ראש הרשות" יבוא "לרשות", אחרי סעיף "39(ב)" יבוא "למעט לפי פסקה (13) שבו" ובכל מקום, במקום "רשאי הוא" יבוא "רשאית היא".

שרה קנדלר: אנחנו בעצם מתאמים כאן בין ההליך של הטלת קנס אזרחי שקיים היום בחוק השקעות משותפות ובחוק ניירות ערך לחוק שלנו שהסמכות תהיה של הרשות ולא של יושב ראש הרשות.

מירב תורג'מן: מי מעובדי הרשות יהיה מוסמך?

שרה קנדלר: לא, לא הרשות.

שרה קנדלר: אלה לא עובדי הרשות.

שרה קנדלר: יש את מליאת הרשות והדירקטוריון של הרשות.

שרה קנדלר: הרשות יכולה להסמיך ועדה.

שרה קנדלר: היום היושב ראש בעצמו יכול לקבל החלטות.

מירב תורג'מן: איפה נאמר שזה הדירקטוריון?

שרה קנדלר: בחוק ניירות ערך.

שרה קנדלר: הרשות מוגדרת בסעיף 1 לחוק הייעוץ.

שרה קנדלר: הרשות מופיעה כאן בכל סעיף אפשרי.

מירב תורג'מן: אני יודעת, אבל מבחינת הדירקטוריון.

שרה קנדלר: לא, הרשות זה מונח מוגדר.

מירב תורג'מן: הרשות, רשות ניירות ערך שהוקמה לפי חוק ניירות ערך.

שרה קנדלר: זאת הרשות.

שרה קנדלר: הרשות זה הדירקטוריון.

שרה קנדלר: איפה שיש עובדי רשות, יש הסמכות.

שרה קנדלר: זה כינון הרשות.

שרה קנדלר: בסעיף 2, מוקמת רשות ואז יש את הרכב הרשות ומינוי חבריה.

שרה קנדלר: כל הסעיפים הבאים, זה אותו דבר.

שרה קנדלר: להעביר בכל מקום במקום יושב ראש הרשות – הרשות.

שרה קנדלר: בכל הפרק של הקנס האזרחי.

מירב תורג'מן: למה ביקשתם למחוק את סעיף 20?

שרה קנדלר: כי אנחנו מביאים את כל הנושא הזה של הפחתת סכומים של קנס אזרחי במסגרת החוק הגדול ששוני סיפר לכם עליו, על האכיפה המינהלית, ושם יש את שינוי ההסדרים.

שרה קנדלר: כרגע אנחנו לא מטפלים בזה כאן אלא נסדיר את זה שם.

מירב תורג'מן: לא כדאי להסדיר את זה כאשר יגיע התיקון אם הוא יעבור?

שרה קנדלר: הוא כבר עושה רוחב בין כל החוקים של רשות מפקחת.

אמנון כהן: ואם הוא לא יעבור?

שרה קנדלר: כרגע אין לנו סמכות.

מירב תורג'מן: השאלה אם לא כדאי להסמיך כרגע.

שרה קנדלר: אנחנו לא רוצים שתהיה הבחנה בין החוקים.

שרה קנדלר: אין את הסעיף הזה באף אחד מהחוקים האחרים כרגע, לא בחוק ניירות ערך ולא בחוק השקעות משותפות.

שרה קנדלר: אנחנו לא רוצים שזה יהיה רק כאן.

שרה קנדלר: הסעיף הזה כבר קיים והוא כתוב אבל אם נעשה את זה כאן ואחר כך יעברו הסדרים אחרים, ממילא זה דורש תקנות.

שרה קנדלר: אנחנו לא נעשה תקנות כל עוד אין את החוק שיסמיך בשלושת החוקים.

שרה קנדלר: הסעיף הזה רק אומר את העיקרון וזה אומר שצריך לקבוע תקנות ולכן אין סיבה להשאיר את זה.

שמשון אלבק: דיברתי עם מרים אילני ממשרד המשפטים והיא אישרה שוב שזה בדיוק הנוסח עליו סוכם עם משרד המשפטים.

מירב תורג'מן: אני רוצה לשמוע את עמדת משרד המשפטים.

שמשון אלבק: את רוצה לדבר אתה בעצמך?

אמנון כהן: שתבוא.

מירב תורג'מן: העניין הזה של הסכומים המופחתים.

שרה קנדלר: את זה מחקנו כי זה נכנס לאכיפה מינהלית.

מירב תורג'מן: החוק הבא עוד לא הובא ועוד לא אושר.

מירב תורג'מן: השאלה אם לא ראוי שכאשר זה ייכנס לתוקף, שתהיה סמכות להפחית את הסכומים.

מירב תורג'מן: אי אפשר להסתמך על חקיקה עתידית שאמורה להגיע.

שמשון אלבק: אין לנו בעיה.

שמשון אלבק: אין לי בעיה שזה יישאר כאן ואחרי כן, כאשר נתקן את החוק הזה, נמחק כאן.

שמשון אלבק: זאת המשמעות.

שמשון אלבק: לי אין שום בעיה אבל אני רוצה להסביר את המשמעות.

שמשון אלבק: המשמעות היא שכאשר נעלה את החוק ----

מירב תורג'מן: עזוב את המשמעות שכאשר נעלה את החוק.

מירב תורג'מן: עזוב את העניין הטכני.

מירב תורג'מן: אני מדברת מבחינה מהותית.

שמשון אלבק: לא, זה לא טכני.

מירב תורג'מן: האם ראוי שנקבע סכומים מבלי אפשרות להפחית אותם?

שמשון אלבק: ראוי.

שרה קנדלר: הסכומים כבר נקבעו וזה בחוק הייעוץ הרבה זמן.

מירב תורג'מן: אני יודעת.

שמשון אלבק: ראוי שתהיה אפשרות להפחית סכומים.

מירב תורג'מן: זאת השאלה.

שמשון אלבק: אין ספק.

דוד לביא: גם ראוי שרשות ניירות ערך כגוף שמפעיל אכיפה על מספר גופים, במסגרת האכיפה הזאת מפעיל אכיפה אזרחית, שהסמכות שלו לעניין האכיפה תהיה קוהרנטית ודומה.

דוד לביא: מהטעם הזה אנחנו הוצאנו את זה החוצה.

דוד לביא: אם זה נשאר וזה בסדר, המשמעות של זה היא שהמודל הוא טיפה עקום כי ביחס לאכיפה אזרחית מול גופים שהם כפופים לחוק הייעוץ, הרשות תוכל להתנהל באופן מסוים, וביחס לגופים אחרים, היא לא תוכל.

מירב תורג'מן: השאלה שלי היא מקצועית פרופר.

מירב תורג'מן: אני לא מבינה בזה.

מירב תורג'מן: שוב, אני אומרת שאני שואלת אם אתם יכולים לעבוד באופן שכאשר החוק הזה ייכנס לתוקף לא תוכלו להפחית סכומים.

מירב תורג'מן: זאת השאלה שלי.

אמנון כהן: תוכלו להפחית סכומים או לא?

אמנון כהן: מצאת שאתה רוצה להפחית, יש לך את האמצעים?

שמשון אלבק: אין היום סמכות לאף אחת מהמערכות שקובעות קנסות אזרחיים ברשות ניירות ערך, לא על הקרנות, לא על היועצים ומנהלי התיקים ולא על חברות שעושות הפרות, אין סמכות להפחית.

שמשון אלבק: אנחנו חשבנו שזה ראוי, כמו שדודו לביא אמר, לעשות את זה בפעם אחת.

שמשון אלבק: זה כשלעצמו ראוי וצריך לעשות את זה, אבל עדיף, מכיוון שהצעת החוק היא כבר על הסף, שאנחנו נביא את זה במסגרת אחת כדי שאפשר יהיה בכל הוועדות לעשות אותו הדבר ולא שאותה ועדה שהיא דנה ביועץ השקעות תוכל להפחית וכאשר היא דנה במנהל קרן, לא תוכל להפחית.

שמשון אלבק: זה בעייתי בעינינו ולכן החלטנו לאחד את זה.

שמשון אלבק: אנחנו לא חושבים שזה דבר גרוע שזה יהיה כבר היום כי אנחנו בעד העניין הזה אבל עדיף לנו שזה יבוא ויהיה מאוזן על כל התיקונים.

שמשון אלבק: לכן ביקשנו למחוק את זה.

אמנון כהן: סעיף 20, בינתיים נשאיר אותו פתוח ולפני ההצבעה נקבל החלטה סופית לגבי מה שאתם רוצים לעשות.

מירב תורג'מן: 21.

מירב תורג'מן: תיקון סעיף 38ד בסעיף 38ד(ב) לחוק העיקרי, בהגדרה "הפרה חוזרת", במקום "קנס אזרחי או" יבוא "קנס אזרחי, עונש משמעתי או".

מירב תורג'מן: 22.

מירב תורג'מן: תיקון סעיף 38ה בסעיף 39ה לחוק העיקרי, במקום "יושב ראש הרשות" יבוא "הרשות".

מירב תורג'מן: 23.

מירב תורג'מן: תיקון סעיף 38י בסעיף 38י לחוק העיקרי, במקום "רשאי יושב ראש הרשות" יבוא "רשאית הרשות" ובמקום "שיורה" יבוא "שתורה".

מירב תורג'מן: 24.

מירב תורג'מן: תיקון סעיף 38יא בסעיף 38יא(ב) לחוק העיקרי, במקום "הסכים לכך יושב ראש הרשות" יבוא "הסכימה לכך הרשות".

מירב תורג'מן: 25.

מירב תורג'מן: תיקון סעיף 39 בסעיף 39 לחוק העיקרי - (1) בסעיף קטן (ב), אחרי פסקה (10) יבוא: "(11) מי שאינו בעל רשיון, ועסק בייעוץ השקעות בכלי תקשורת, בלי שכלל הודעות כאמור בסעיף 3(ב)".

מירב תורג'מן: (12) פנה בהצעה למתן שירות של ייעוץ השקעות, שיווק השקעות או ניהול תיקי השקעות, בניגוד להוראות סעיף 3א.

מירב תורג'מן: (13) גילה את תכנם של ידיעה או מסמך שהגיעו לידיו מכוח תפקידו, בניגוד להוראות סעיף 28(ד)(2)".

מירב תורג'מן: (2) בסעיף קטן (ג), במקום "לפי סעיף 27" יבוא "לפי סעיפים 10ו או 27".

שרה קנדלר: נכון.

שרה קנדלר: יש כאן עבירה פלילית של מבקרי החוץ שאם הם מגלים תוכן ידיעה או מסמך שהגיע אליהם, זאת עבירה פלילית.

מירב תורג'מן: זאת הגנה.

מירב תורג'מן: אני חושבת שיש לזה מקום.

מירב תורג'מן: 26.

מירב תורג'מן: תיקון סעיף 41 בסעיף 41 לחוק העיקרי - (1) בסעיף קטן (א), במקום "ובעלי רשיונות" יבוא "בעלי רשיונות, וכן המבקשים להירשם במרשם העוסקים הזרים או הרשומים בו לפי הוראות פרק ב'1".

מירב תורג'מן: (2) בסעיף קטן (ב), אחרי "לא שילם בעל רשיון" יבוא "או מי שרשום במרשם העוסקים הזרים כהגדרתו בסעיף 10א", אחרי "יותלה רשיונו" יבוא "או יימחק רישומו לפי העניין" ובסופו יבוא "הודעה על מחיקת הרישום ממרשם העוסקים הזרים, לפי הוראות סעיף קטן זה, תימסר בהתאם להוראות סעיף 10ז.

מירב תורג'מן: (3) בסעיף.

מירב תורג'מן: קטן (ג), אחרי "לפי חוק זה" יבוא "או חידוש רישום במרשם העוסקים הזרים שנמחק לפי חוק זה" ואחרי "בעל הרשיון" יבוא "או של מי שרישומו נמחק, לפי העניין".

שרה קנדלר: סעיף 41 מדבר על האגרות של הרשות וזה מותאם לפרק של העוסקים הזרים.

מירב תורג'מן: 27.

מירב תורג'מן: הוספת סעיף 41א אחרי סעיף 41 לחוק העיקרי יבוא: 41א שינוי התוספת שר האוצר רשאי בצו, על פי הצעת הרשות או בהתייעצות עמה, ובאישור ועדת הכספים של הכנסת לשנות את התוספת.

מירב תורג'מן: 28.

מירב תורג'מן: הוספת תוספת אחרי סעיף 49 לחוק העיקרי יבוא: "תוספת ראשונה (ההגדרה "לקוח כשיר" שבסעיף 1)

שרה קנדלר: אפשר להוריד את "הראשונה".

מירב תורג'מן: נכון.

אמנון כהן: אני החלפתי את יושב ראש הוועדה עד שעה 12:00 ואני חייב ללכת לישיבת ועדה אחרת.

אמנון כהן: יש לנו תיקון סעיף 18 לגביו אנחנו רוצים לשמוע את התייחסות משרד המשפטים.

שמשון אלבק: יש לנו תשובה של משרד המשפטים.

אמנון כהן: יש לנו את החלפת סעיף 38ג, סעיף 20, שכרגע הוא פתוח ואנחנו מסמיכים את שתיכן להגיע להבנות.

אמנון כהן: גם לנושא משרד המשפטים, אני מסמיך אותך.

מירב תורג'מן: אני אשב עם משרד המשפטים, כפי שעשינו קודם לכן ונבוא לוועדה עם נוסח מוסכם.

אמנון כהן: חוץ משני הסעיפים האלה, נצביע?

מירב תורג'מן: לא.

מירב תורג'מן: אי אפשר להצביע.

אמנון כהן: היושב ראש יגיע ותוכלו להמשיך את הדיון.

אמנון כהן: אנחנו עושים הפסקה.

אמנון כהן: הוא חשב שהדיון יסתיים בשעה 12:00 אבל הדיון לא נגמר ואני חייב לצאת לישיבה אחרת.

אמנון כהן: אני מאוד מעריך את עבודת רשות ניירות ערך ואת הרשות עצמה שעושה עבודה מקצועית ומצוינת לטובת האזרח.

אמנון כהן: הגענו לדף האחרון, אבל בגלל שיש לנו עוד דברים קטנים שלא סגרנו אותם, וגם אני רוצה שהיושב ראש יחתום על הנושא הזה, אני נצא להפסקה ואני מניח שתוך כמה דקות היושב ראש הקבוע של הוועדה יגיע וימשיך את הדיון באותו מקום בו הפסקנו.

אמנון כהן: היועצת המשפטית של הוועדה תנחה ותאיר את עיניו גם לגבי שני הסעיפים שנותרו פתוחים.

אמנון כהן: אם עד סוף הדיון תקבלי תשובה לגבי שני הסעיפים האלה, אין מניעה להצביע מיידית.

משה גפני: אני מחדש את הישיבה.

טמיר כהן: נשארו שני דברים פתוחים.

טמיר כהן: סעיף 20 וסעיף 18.

משה גפני: היועצת המשפטית היכן המחלוקות?

משה גפני: משרד האוצר כאן?

מירב תורג'מן: כן, אבל משרד המשפטים לא כאן.

משה גפני: למה משרד המשפטים לא כאן?

שמשון אלבק: אנחנו סיכמנו את הדברים עם משרד המשפטים לפני שההצעה הזאת הונחה על שולחן הוועדה.

שמשון אלבק: ליתר ביטחון, לאור ההסתייגות של היועצת המשפטית של הוועדה, דיברתי כרגע עם טמיר על הסעיף הזה ועם נציגת משרד המשפטים והיא שוב אישרה שזה על דעתה.

משה גפני: זה לגבי סעיף 18.

שמשון אלבק: כן.

שמשון אלבק: מעבר לזה יש עוד סעיף אחד שמדבר על היכולת להפחית קנסות.

שמשון אלבק: אנחנו חושבים שראוי שיהיה לוועדה של הרשות שיקול דעת להפחית קנסות.

שמשון אלבק: אנחנו חושבים שראוי לאפשר הפחתת קנסות בוועדות העיצומים של הרשות.

שמשון אלבק: עם זאת, כיום יש לנו שלוש ועדות שונות – ועדה אחת שעוסקת בנושאים של תאגידים ציבוריים, ועדה אחת שעוסקת בנושאים של קרנות וועדה אחת היא הוועדה הספציפית הזאת.

שמשון אלבק: שלושת הוועדות האלה, כרגע אין להן סמכות להפחית קנסות.

שמשון אלבק: מכיוון שאנחנו באים עם חוק אכיפה מינהלית שאמור באופן רוחבי בכל שלושת הוועדות לאפשר הפחתת קנסות, חשבנו שיהיה זה נכון להפחית באופן רוחבי במכה אחת בכל שלוש הוועדות על מנת לא ליצור אי אחידות בין הוועדות השונות, דבר שעלול אחרי כן לגרור גם ערעורים משפטיים.

שמשון אלבק: אותם אנשים בנסיבות מסוימות יכולים להפחית ובדיון שעה אחרי כן לא יכולים להפחית.

שמשון אלבק: לכן חשבנו שיהיה נכון לעשות את זה רוחבי, מכיוון שהחוק שבו יהיה השינוי הרוחבי נמצא כרגע בנסחות של משרד המשפטים לפני קריאה ראשונה ויגיע אל שולחן הוועדה, אנחנו מקווים, בשבועות הקרובות, לכן מצאנו לנכון כרגע להמתין ולא להכניס את זה לתיקון הזה אלא לחכות שיהיה התיקון הרוחבי.

משה גפני: לא תהיה סמכות?

משה גפני: הרי אתם לפעמים רואים שיש סיבה.

שרה קנדלר: יש סמכות.

משה גפני: איפה הסמכות?

שמשון אלבק: אין סמכות להפחית היום קנסות בכל החקיקה.

משה גפני: לא היום.

משה גפני: אני מדבר על החקיקה.

משה גפני: אני לא הייתי כאן בישיבה ואני לא יודע מה נאמר.

שמשון אלבק: אני מסביר.

שמשון אלבק: בכל הוועדות של הרשות היום אין סמכות.

שמשון אלבק: אנחנו חושבים שבכל הוועדות צריכה להיות סמכות להפחית.

שמשון אלבק: מכיוון שאנחנו באים רוחבית ותוך כמה שבועות תהיה בוועדה הזאת, במסגרת כל ההסדרה של האכיפה המינהלית, תהיה גם הסדרה שתאפשר להפחית קנסות באופן רוחבי, אנחנו חושבים שיותר נכון להפחית את זה רוחבית ולא להשאיר מצב שאותה ועדה עם אותו הרכב אנשים בדיון מול יועץ השקעות תוכל להפחית ואחרי כן בדיון מול מנהל קרנות, לא תוכל להפחית.

מירב תורג'מן: ההסדרה הזאת כרגע היא בהכנה לקריאה ראשונה?

שמשון אלבק: היא כבר עברה ועדת שרים, כמעט שסיימו את הנסחות והיא עומדת לצאת.

מירב תורג'מן: אנחנו יכולים להכניס את זה כאן וכאשר תגיע ההסדרה הזאת לוועדה בעוד מספר שבועות או חודשים, נעשה את השינוי.

משה גפני: אני רוצה שמשרד המשפטים יהיה כאן ולא רק משרד האוצר.

משה גפני: אני רוצה שתשבו עם הייעוץ המשפטי ועם משרד המשפטים כדי להגיע לנוסח מוסכם.

משה גפני: זה חוק גדול מאוד.

משה גפני: אני לא לקחתי בחשבון שהוא כל כך גדול.

משה גפני: אנחנו חרגנו הרבה מעבר לזמן.

משה גפני: תשבו ותבואו עם דברים מוכנים.

משה גפני: אני לא מכיר את העניין, לא ניהלתי את הישיבה, הייתי צריך להיות ברב-שיח שהתקיים ושם דיברו הרבה על יועצים משפטיים.

משה גפני: אמרתי ליושב ראש הכנסת ולמזכיר הכנסת, כבר לפני שבועות אחרים, שאני מסכים להשתתף ברב-שיח הזה, כך שלא יכולתי להשתתף בישיבה הזאת.

משה גפני: לא לקחתי בחשבון שזה חוק מאוד גדול.

משה גפני: אני מבקש שתבואו עם הסכמות לישיבה הבאה.

משה גפני: עמדתי היא שכן צריך להכניס את זה.

משה גפני: על פניו, זאת עמדתי ואני אומר שוב, אני לא מכיר את החוק.

משה גפני: אפילו אם יגיע החוק, אנחנו חיים במדינה שהכל מסודר בה והכל מוכן ופתאום מגיע מישהו ואומר שיש לו השגות כאלה ואחרות וזה נמשך זמן רב.

משה גפני: יש מקרים חריגים והרי כולנו בשר ודם.

שמשון אלבק: אנחנו מסכימים.

משה גפני: תחליטו.

משה גפני: אני לא כופה את דעתי עליכם.

משה גפני: אני חושב שמן הראוי שזה יהיה וזה שאתה מסתמך על זה שהולך להיות חוק, בסדר, אז זה ישתלב בהצעת החוק.

שמשון אלבק: אני מקבל את העמדה הזאת.

משה גפני: אני אומר את דעתי, על פניו.

שמשון אלבק: אני אומר שוב שמכיוון שאנחנו חושבים בדיוק כמוך לעניין הזה, אין לנו שום בעיה שזה יישאר.

משה גפני: אני מבקש שמשרד המשפטים יהיה בישיבה הבאה ולא רק משרד האוצר.

טמיר כהן: הוא הוזמן גם הפעם.

משה גפני: זה לא בסדר שהוא לא כאן.

שמשון אלבק: כרגע כל מה שנשאר לעשות זה להקריא עוד סעיף אחד ולסגור את כל ההצעה ולהצביע עליה.

שמשון אלבק: אפשר להצביע ולגמור עכשיו.

משה גפני: לא.

משה גפני: אני לא יכול כך.

משה גפני: צריך להגיע לנוסח מוסכם.

שמשון אלבק: אנחנו הסכמנו לכל ההערות.

שמשון אלבק: אם יותר לי, אני רוצה להבהיר מה היה התהליך.

שמשון אלבק: ביקשתי היום בבוקר משרה שתגיע לכאן ותשב עם מירב על מנת לוודא שאין שום הערות נוספות מעבר להערות שהיו.

שמשון אלבק: כך הסתיים הדיון.

שמשון אלבק: לא ידענו שהולכת לעלות טענה לגבי סעיף 18.

שמשון אלבק: אם היינו יודעים, היינו מביאים לכאן את נציגת משרד המשפטים.

שמשון אלבק: יצאתי החוצה ודיברתי אתה, היא מחכה עכשיו לטלפון.

שמשון אלבק: כל מה שצריך לשמוע זה את עמדתם.

שמשון אלבק: אני לא רואה סיבה לא לסיים את העניין.

שמשון אלבק: כל היתר סגור, ואין שום הערה מעבר לזה, חוץ מאשר הנושא הזה של עמדת משרד המשפטים.

משה גפני: מירב, מה את אומרת?

מירב תורג'מן: אני לא יכולה לקבל את ההחלטה.

מירב תורג'מן: הוועדה צריכה לקבל אותה.

מירב תורג'מן: אני חושבת שכן צריך להגיע להסכמה ביחס לסעיף 18 שהוא תיקון לסעיף 28, בנושא של הסמכת המפקחים.

מירב תורג'מן: מדובר כאן במיקור חוץ.

מירב תורג'מן: אני כן חושבת שמדובר בהסמכה בעלת משמעות.

מירב תורג'מן: מבקשים את כל נושא הפיקוח להוציא החוצה מעובדי הרשות.

שמשון אלבק: לא.

מירב תורג'מן: בעניין הזה.

שמשון אלבק: לא, בכלל לא נכון.

שמשון אלבק: ממש לא נכון.

שמשון אלבק: מה שאנחנו רוצים זה להרחיב את היכולת שלנו לבצע ביקורות.

שמשון אלבק: יש היום מחלקת ביקורת שעושה ביקורות וכל מה שאנחנו רוצים זה בדיוק מי שיש לנו סמכות כזאת, גם מול תאגידים ציבוריים וגם מול קרנות נאמנות, בדיוק אותו סעיף, שיהיה גם כאן אלא שכאן החמירו אתנו משרד המשפטים ואמר שהוא רוצה שיהיה אישור של המשטרה לגבי הכשירות של אותו אדם.

שמשון אלבק: ישבנו אתם ודיברנו אתם והגענו אתם להסכמות ושמענו את ההסכמה היום בטלפון.

מירב תורג'מן: אני חושבת שאת אופן ההכשרה אולי כדאי לקבוע בהתאם למה שקבענו לעניין סמכויות אכיפה בחקיקה האחרונה, שאת אופן ההסמכה יקבע שר האוצר בהתייעצות.

משה גפני: את זה הבנתי.

משה גפני: שוני, תעשה לי טובה, אל תלחץ עלי.

משה גפני: זה חוק גדול.

משה גפני: אני לא הייתי בדיון ולא יקרה שום דבר אם נסיים אותו בשבוע הבא בעזרת השם.

משה גפני: זה חוק גדול.

משה גפני: אפילו אם אין מחלוקות, אתה יודע שיש לי סימפטיה לרשות ואני רוצה לעזור לכם והכל בסדר, אבל זה יהיה לא אחראי מצדי.

שמשון אלבק: אני לחלוטין מקבל את זה.

משה גפני: בסדר.

משה גפני: אני מבקש שתעשו את העבודה ותבואו לישיבה הבאה עם נוסח מסוכם.

משה גפני: הישיבה הבאה תהיה קצרה.

משה גפני: תשבו אתם ועם משרד המשפטים ותגיעו להסכמות.

משה גפני: תודה רבה.